**Anexa la procedurile de ultimă instanță Core CCR**

**Reguli de Alocare pentru Licitația Umbră**

**21/01/2022**

Cuprins

[CAPITOLUL1 5](#_Toc97626878)

[Subiect și domeniu 5](#_Toc97626879)

[Definiții și interpretări 5](#_Toc97626880)

[Instrument de Licitație înseamnă sistemul de tehnologia informației utilizat de Platforma de alocare spre a realiza licitațiile și a facilita alte proceduri descrise în aceste Reguli de Alocare pentru Licitația Umbră; 5](#_Toc97626881)

[Reguli de Alocare pentru Licitația Umbră înseamnă regulile pentru procedura de ultimă instanță pentru alocarea capacității inter-zonale în intervalul de timp al pieței pentru ziua următoare aplicat de Platforma de alocare; 7](#_Toc97626882)

[Platforma de Alocare 8](#_Toc97626883)

[Data intrării în vigoare și aplicarea 8](#_Toc97626884)

[CAPITOLUL2 9](#_Toc97626885)

[Prevedere generală 9](#_Toc97626886)

[Încheierea Acordului de participare 9](#_Toc97626887)

[Forma și conținutul Acordului de participare 10](#_Toc97626888)

[Transmiterea informațiilor 10](#_Toc97626889)

[Garanții 11](#_Toc97626890)

[Cont dedicat de afaceri 11](#_Toc97626891)

[Acceptarea regulilor sisemului de informații 12](#_Toc97626892)

[Costuri aferente Acordului de participare 12](#_Toc97626893)

[Refuzarea aplicării 12](#_Toc97626894)

[Acces la Instrumentul de Licitație 12](#_Toc97626895)

[Încheierea unor caluze financiare suplimentare 13](#_Toc97626896)

[Cerințe legale și de reglementare 13](#_Toc97626897)

[CAPITOLUL 3 14](#_Toc97626898)

[Prevederi generale pentru Licitațiile Umbră 14](#_Toc97626899)

[Procesul Licitațiilor Umbră 14](#_Toc97626900)

[Specificație de licitație 14](#_Toc97626901)

[Oferta implicită 15](#_Toc97626902)

[Transmiterea ofertelor 16](#_Toc97626903)

[Înregistrarea ofertelor 16](#_Toc97626904)

[Verificarea limitei de credit 16](#_Toc97626905)

[Determinarea rezultatelor Licitațiilor Umbră 16](#_Toc97626906)

[Notificarea rezultatelor Licitației Umbră 18](#_Toc97626907)

[Contestarea rezultatelor provizorii ale Licitației Umbră 18](#_Toc97626908)

[Anularea Licitației Umbră 19](#_Toc97626909)

[CAPITOLUL 4 20](#_Toc97626910)

[Principii generale 20](#_Toc97626911)

[Nominalizarea Drepturilor de TTransport pentru Ziua Următoare 20](#_Toc97626912)

[Documentul de Drepturi 21](#_Toc97626913)

[Desemnarea OTS 21](#_Toc97626914)

[CAPITOLUL 5 22](#_Toc97626915)

[Prevederi generale 22](#_Toc97626916)

[Procedură de ultimă instanță pentru schimb de date 22](#_Toc97626917)

[Procedură de ultimă instanță pentru notificarea persoanei eligibile 23](#_Toc97626918)

[CAPITOLUL 6 24](#_Toc97626919)

[Reducerea 24](#_Toc97626920)

[Evenimente declanșatoare și consecințele reducerii Drepturilor de Transport 24](#_Toc97626921)

[Procesul reducerii și notificarea acestuia 24](#_Toc97626922)

[Data Fermității pentru Ziua Următoare 24](#_Toc97626923)

[Rambursare pentru reducri datorate forței majore înainte de Data Fermității pentru Ziua Următoare 25](#_Toc97626924)

[Rambursare sau compensare pentru reduceri din cauza forței majore și a situației de urgență după Data Fermității pentru Ziua Următoare 25](#_Toc97626925)

[CAPITOLUL7 26](#_Toc97626926)

[Principii generale 26](#_Toc97626927)

[Calcularea sumelor datorate 26](#_Toc97626928)

[Majorarea impozitului 26](#_Toc97626929)

[Facturare și condiții de plată 27](#_Toc97626930)

[Litigii pentru plată 28](#_Toc97626931)

[Plată întârziată și omisiunea la plată 29](#_Toc97626932)

[CAPITOLUL 8 30](#_Toc97626933)

[Durata și modificarea Regulilor de Alocare pentru Licitația Umbră 30](#_Toc97626934)

[Răspundere 30](#_Toc97626935)

[Rezolvarea litigiilor 31](#_Toc97626936)

[Suspendarea Acordului de participare 32](#_Toc97626937)

[Denunțarea Acordului de participare 33](#_Toc97626938)

[Forță majoră 34](#_Toc97626939)

[Înștiințări 35](#_Toc97626940)

[Confidențialitate 36](#_Toc97626941)

[Cesionare și subcontractare 37](#_Toc97626942)

[Dreptul aplicabil 37](#_Toc97626943)

[Limba 37](#_Toc97626944)

[Proprietate intelectuală 37](#_Toc97626945)

[Relația dintre părți 38](#_Toc97626946)

[Lipsa de drepturi a terților 38](#_Toc97626947)

[Renunțare 38](#_Toc97626948)

[Conţinutul acordului 38](#_Toc97626949)

[*Articolul 62* 39](#_Toc97626950)

[Măsuri exclusive 39](#_Toc97626951)

[Dispoziţii finale 39](#_Toc97626952)

# CAPITOLUL1

**Prevederi generale**

*Articolul 1*

## Subiect și domeniu

În eventualitatea în care cuplarea unică pentru ziua următoare nu poate produce rezultate se instituie o procedură de ultimă instanță. Procedura de ultimă instanță pentru alocarea capacității inter-zonale în intervalul de timp al pieței pentru ziua următoare este o alocare explicită sub formă de Drepturi Fizice de Transport (PTR) al energiei electrice în fiecare zi.

Aceste Reguli de Alocare pentru Licitația Umbră conțin termenii și condițiile de alocare a Drepturilor de Transport, pe granițele incluse în Granițele Zonelor de Ofertare, aplicabile ca procedură de ultimă instanță pentru cuplarea pentru ziua următoare, fiind înțeles că Participantul Înregistrat va accepta aceste reguli, prin semnarea Acordului de participare. În particular Regulile de Alocare pentru Licitația Umbră stabilesc Drepturile și obligațiile participanților înregistrați precum și cerințele de participare la Licitatiile Umbră, ele descriind și procesul Licitației Umbră, inclusiv determinarea prețurilor marginale, ca urmare a aLicitației Umbră și a facturării/plății.

Procedura de ultimă instanță se referă numai la capacitatea inter-zonală iar participanții înregistrați nu pot invoca alte Drepturi în legătură cu Drepturile Fizice de Transport ce le-au fost alocate în afară de Drepturile conforme cu prevederile din aceste Reguli de Alocare pentru Licitația Umbră .

*Articolul 2*

## Definiții și interpretări

1. Cuvintele boldate din aceste Reguli de Alocare vor avea sensul care le este atribuit în articolul 2 din Regulamentul (UE) 2019/943, articolul 2 din Regulamentul (CE) 2013/543, articolul 2 din Regulamentul (UE) 2015/1222, articolul 2 din Directiva (UE) 2019/944 și Regulamentul (UE) 2016/1719.
2. În plus se vor aplica și următoarele definiții:

**Platforma de alocare** înseamă fie OTS responsabil(i) de pe granița(-ele) respectivă(-e) a / ale zonei de ofertare fie o entitate numită și însărcinată de ei sau nominalizată în conformitate cu regulamentele naționale să acționeze în numele lor și în al său propriu pentru atribuirea capacității inter-zonale prin Licitatii Umbră definite în Acordul de participare;

**Granițele aplicabile ale zonei de ofertare** înseamă toate granițele zonelor de ofertare din RCC precum și granițele NO2-NL și NO2-DE la care se aplică1 procedurile de ultimă instanță ce au fost stabilite prin articolul 44 din Regulamentul CACM și includ aceste Reguli de Alocare pentru Licitația Umbră;

**Specificația de licitație** înseamnă o listă de caracteristici specifice ale unei anumite Licitatii Umbră, inclusiv natura produselor oferite și datele relevante;

## Instrument de Licitație înseamnă sistemul de tehnologia informației utilizat de Platforma de alocare spre a realiza licitațiile și a facilita alte proceduri descrise în aceste Reguli de Alocare pentru Licitația Umbră;

**Ofertă** înseamnă cantitatea din ofertă și prețul ofertei, transmise împreună de un Participant Înregistrat care participă la o licitație;

1 Granițele NO2-NL și NO2-DE unde OTS relevanți au încheiat un contract ce urmează aceleași cerințe din articolul 44 al Regulamentului CACM până la aplicarea CACM în Norvegia.

**Prețul ofertei** înseamnă prețul pe care un Participant Înregistrat este dispus să îl plătească pentru un (1) MW și o oră din Drepturile de Transport;

**Cantitatea din ofertă** înseamnă volumul Drepturilor de Transport în MW cerute de un Participant Înregistrat;

**Perioadă de ofertare** înseamnă perioada de timp în care participanții înregistrați ce doresc să participe la o licitație ar putea transmite ofertele lor. Perioada de licitație este disponibilă numai pentru Licitația Umbră cunoscută dinainte;

**Cont de afaceri** înseamnă un cont de depunere dedicat deschis la instituțiile financiare selectate de Platforma de Alocare în numele Platformei de Alocare sau la discreția Platformei de Alocare deschisă de Participantul Înregistrat, însă Platforma de Alocare este beneficiarul depunerii dedicate de numerar, care poate fi folosită de Participantul Înregistrat pentru plăți;

**Codul EIC** înseamnă Schema ENTSO‐E de Coduri de Identificare Energetică prin care sunt identificate părțile dintr-o tranzacție transfrontieră;

**Forță majoră** înseamnă orice eveniment neprevăzut sau neobișnuit sau o situație dincolo de controlul rezonabil al unei Părți și/sau al OTS relevanți și nu se datorează unei greșeli a Părții și/sau a OTS relevanți, care nu a putut fi evitată sau depășită cu prevedere și diligență rezonabile, care nu poate fi rezolvată prin măsuri rațional posibile din punct de vedere tehnic, financiar sau economic pentru Parte și/sau OTS relevanți, care s-a produs efectiv, este obiectiv verificabilă și face imposibilă îndeplinirea temporară sau permanentă a obligațiilor Părții și/sau ale OTS relevanți;

**Regulile sistemului de informații / informatic** înseamnă termenii și condițiile de acces la și de utilizare a Instrumentului de Licitație de către participanții înregistrați, publicate pe site-ul Platformei de Alocare;

**Preț marginal** înseamnă prețul determinat la o anumită licitație ce trebuie să fie plătit de toți participanții înregistrați pentru fiecare MW și fiecare oră de Drepturi de Transport dobândite;

**Autorități Naționale de Reglementare** înseamnă autoritățile de reglementare menționate în articolul 35(1) din Directiva 2009/72/CE;

**Nominalizare pentru ziua următoare** înseamnă notificarea pe ziua următoare a utilizării capacității inter-zonale de către un deținător de FIZICEDrepturi FiziceFizice de Transport și de omologul său, sau o terță parte autorizată, către Operatorul(-ii) respectiv(-i) de Transport și sistem;

**Reguli de nominalizare pentru ziua următoare** înseamnă regulile privind notificarea pe ziua următoare a utilizării Drepturilor de Transport către Operatorul(-ii) relevant(-ți) de Transport și Sistem;

**Acord de participare** înseamnă acordul prin care Părțile se angajează să respecte termenii și condițiile de Alocare a capacității inter-zonale conținute în aceste Reguli de Alocare pentru Licitația Umbră;

**Parte/Părți** înseamnă Platforma de alocare ași/sau un participant Înregistrat menționat individual ca Parte sau colectiv ca Părți;

**Drept fizic de Transport** înseamnă un drept care îl îndreptățește pe deținător să transfere fizic un anumit volum de energie electrică într-o anumită perioadă de timp între două Zone de ofertare într-o anumită direcție;

**Cuplarea prin preț** înseamnă mecanismul prin care se determină prețurile de cliring și pozițiile nete ale pieței într-o singură etapă utilizând ATC (capacitate disponibilă de Transport) fizică orară și/sau capacitățile pe bază de flux;

**Perioada produsului** înseamnă ora și data când începe utilizarea dreptului de Transport și ora și data când se termină utilizaea dreptului de Transport. În cazul Licitației Umbră perioada produsului acoperă o zi calendaristică având perioada de 24 de ore începând la 0:00 și sfârșind la 23:59:59. Zilele când se schimbă ora oficială (perioada de economisire a luminii zilei) vor cuprinde fie 23 de ore fie 25 de ore;

**Participant Înregistrat** înseamnă un Participant la piață care a încheiat un Acord de participare cu Platforma de Alocare;

**Document de Drepturi** înseamnă un document care conține informații despre cantitatea maximă a Drepturilor de Transport alocate ce pot fi nominalizate de un Participant la piață per granița Zonei de ofertare pe zi pe oră și pe direcție având în vedere volumul Drepturilor de Transport achiziționate inițial și orice eventuale scurtări efectuate înainte de emiterea documentului de Drepturi;

## Reguli de Alocare pentru Licitația Umbră înseamnă regulile pentru procedura de ultimă instanță pentru alocarea capacității inter-zonale în intervalul de timp al pieței pentru ziua următoare aplicat de Platforma de alocare;

**Licitație Umbră** înseamnă licitația explicită derulată de Platforma(-ele) de Alocare prin care se oferă capacitate inter-zonală ca procedură de ultimă instanță pentru cuplarea unică pentru ziua următoare și alocată participanților la piață care transmit ofertă(-e);

**Granița OTS** înseamnă liniile electrice care interconectează doi OTS; acest lucru are de-a face numai cu granițele Zonei de ofertare legate de OTS germani;

**Zi de lucru** înseamnă zi calendarstică de luni până vineri, cu excepția zilelor libere publice precizate pe site-ul Platformei de Alocare;

**Utilizează sau pierzi (UIOLI)** înseamnă o aplicație automată prin care capacitatea inter-zonală zilnică intrinsecă a Drepturilor Fizice de Transport nenominalizate revine irevocabil la OTS relevant(-ți) și prin care deținătorii dreptului de Transport care nu nominalizează spre a utiliza Drepturile lor nu au dreptul să primească plată;

**Program de lucru** înseamnă orele zilelor lucrătoare precizate în Acordul de participare.

1. În aceste Reguli de Alocare pentru Licitația Umbră, în cazul în care contextul nu precizează altfel:
   1. Orice referire la expresia granița Zonei de ofertare poate acoperi toți interconectorii colectiv sau numai unul singur sau o sub-grupă de interconectori de pe această graniță a Zonei de ofertare inclusă în granițele aplicabile ale Zonei de ofertare;
   2. Singularul indică pluralul și viceversa;
   3. Referirile la un gen includ toate celelalte genuri;
   4. Tabla de materii, titlurile și exemplele sunt introduse doar pentru conveniență și nu afectează interpretarea Regulilor de Alocare pentru Licitația Umbră;
   5. Termenul „inclusiv“ și variantele sale se vor interpreta fără limitare;
   6. Orice referire la legislație, regulamente, directive, ordonanțe, instrumente, coduri sau alte legiferări va include și modificarea, prelungirea sau repromulgarea acestora în vigoare;
   7. Orice referire la un alt acord sau document, sau la un alt act sau instrument se va interpreta ca referire la acel alt acord sau document, act sau instrument așa cum a fost periodic modificat, schimbat, suplimentat, înlocuit sau novat;
   8. O referire la oră (/timp) este o referință la ora CET/CEST dacă nu se precizează altceva;
   9. Atunci când se cere Platformei de Alocare să publice informații din aceste Reguli de Alocare pentru Licitația Umbră va proceda la punerea informațiilor sau datelor la dispoziție pe site-ul său și/sau prin Instrumentul de Licitație și/sau trimițând un email la Participanții înregistrați și
   10. Atunci când se folosește termenul Drepturi de Transport se referă la Drepturi FiziceFizice de Transport dobândite prin Licitația Umbră declanșată prin procedura de ultimă instanță.

*Articolul3*

## Platforma de Alocare

1. Platforma de Alocare va prelua funcțiile de alocare în conformitate cu aceste Reguli de Alocare pentru Licitația Umbră și conform legislației aplicabile a Uniunii Europene.
2. Platforma de Alocare va derula Licitația Umbră atât pentru indisponibilitatea neprevăzută cât și pentru cea prevăzută a cuplării unice pentru ziua următoare pe granițele respective ale Zonei de ofertare. Ea va îndeplini înregistrarea, va manevra gestionarea necesară a riscului financiar, va pregăti și efectua Licitatiile Umbră, va furniza toate informațiile necesare către participanții înregistrați și către OTS și va încasa plățile și/sau va plăti conform cu aceste Reguli de Alocare pentru Licitația Umbră.
3. Pentru claritate Platforma de Alocare prin prezenta intră într-o relație contractuală cu participanții înregistrați. Numirea unei platforme de alocare noi nu va afecta drepturile și obligațiile ce rezultă din Regulile de Alocare pentru Licitația Umbră.
4. Pentru finalitatea acestor Reguli de Alocare pentru Licitația Umbră platforma de alocare va fi partea care semnează Acordul de participare cu Participantul Înregistrat.
5. Pentru finalitatea Acordului de participare cu Participantul Înregistrat Platforma de Alocare va publica o versiune consolidată a acestor Reguli de Alocare pentru Licitația Umbră până la intrarea acestora în vigoare conform regimurilor naționale aplicabile de reglementare. În caz de conflict între versiunea consolidată de pe Platforma de Alocare și Regulile de Alocare pentru Licitația Umbră așa cum au intrat în vigoare conform regimurilor naționale aplicabile de reglementare, vor prevala acestea din urmă.

*Articolul 4*

## Data intrării în vigoare și aplicarea

1. Aceste Reguli de Alocare pentru Licitația Umbră vor intra în vigoare conform regimurilor naționale aplicabile de reglementare și treizeci (30) de zile calendaristice după un aviz despre noile Reguli de Alocare pentru Licitația Umbră emis către participanții înregistrați de către Platforma de alocare.
2. Aceste Reguli de Alocare pentru Licitația Umbră se supun legislației prevalente în momentul când intră în vigoare. În eventualitatea în care se face o modificare în legislație sau se întreprinde o acțiune de către autoritățile competente naționale sau din Uniunea Europeană care are influență asupra acestor Reguli de Alocare pentru Licitația Umbră atunci, în ciuda oricărei prevederi din aceste Reguli de Alocare pentru Licitația Umbră. Regulile de Alocare pentru Licitația Umbră se vor modifica în consecință conform articolului 46.
3. În eventualitatea unei neconcordanțe între aceste Reguli de Alocare pentru Licitația Umbră și regulile de nominalizare pentru ziua următoare, pentru chestiuni având legătură cu implementarea Licitațiilor Umbră în conformitate cu Regulile de Alocare pentru Licitația Umbră, vor prevala Regulile de Alocare pentru Licitația Umbră.

# CAPITOLUL2

**Cerințe și participarea la Licitația Umbră**

*Articolul 5*

## Prevedere generală

1. Participanții la piață pot obtine un drept de Transport în cadrul pieței pentru ziua următoare prin Licitații Umbră numai dacă Licitațiile Umbră sunt declanșate de procedura de ultimă instanță.
2. Participarea la Licitații Umbră presupune ca participantul la piață:
   1. Să încheie un Acord de participare valid și efectiv, care indică pe ce graniță dintr-o Zonă de ofertare se dorește o înregistrare de Licitație Umbră conform articolelor 6 până la 13; și
   2. Să aibă acces la Instrumentul de Licitație conform articolului 14;
   3. Să respecte prevederile specifice de pe fiecare graniță a OTS și unde e cazul și per direcție, însemnând că a încheiat acordurile necesare cu OTS respectivi sau cu alte entități juridice în funcție de legislația națională relevantă spre a avea dreptul să nominalizeze Drepturile de Transport alocate pe granițele respective ale Zonei de ofertare conform celor prevăzute pe site-ul Platformei de Alocare.
3. Participarea la Licitațiile Umbră presupune ca participanții la piață, pe lângă condițiile din alineatul anterior, să accepte termeni financiari suplimentari acolo unde este cazul conform articolului 15.
4. În orice caz, participanții la piață trebuie să îndeplinească obligațiile precizate în capitolele relevante din aceste Reguli de Alocare pentru Licitația Umbră.

*Articolul 6*

## Încheierea Acordului de participare

1. Cu cel puțin nouă (9) zile lucrătoare mai înainte de prima participare la o Licitație Umbră un participant la piață poate face cerere spre a fi parte la un Acord de participare transmițând Platformei de Alocare două (2) exemplare semnate ale Acordului de participare publicat pe site-ul Platformei de Alocare, împreună cu toate informațiile completate corespunzător și cu documentele cerute în articolele 6 până la 15. Platforma de Alocare va evalua integralitatea informațiilor transmise conform articolelor 8 până la 11 în termen de șapte (7) zile lucrătoare după primirea Acordului de participare completat și semnat.
2. Înainte de expirarea celor șapte (7) zile lucrătoare Platforma de Alocare va cere participantului la piață să transmită informațiile restante pe care participantul la piață nu le-a trimis odată cu Acordul său de participare. Odată cu primirea informațiilor restante Platforma de Alocare într-un interval suplimentar de șapte (7) zile lucrătoare va analiza informațiile și va informa pe participantul la piață dacă mai este nevoie de alte informații.
3. Atunci când Platforma de Alocare a primit toate informațiile necesare va înapoia fără întârziere un exemplar al Acordului de participare semnat către participantul la piață. Semnarea Acordului de participare de către Platforma de Alocare nu va indica respectarea vreunei alte condiții, stabilite în aceste Reguli de Alocare pentru a participa la Licitații Umbră. Acordul de participare intră în vigoare la data semnării sale de către Platforma de.
4. În cazul în care participantul la piață este deja Participant Înregistrat pe Platforma de Alocare mai trebuie doar să îndeplinească cerințele lipsă/suplimentare descrise în aceste Reguli de Alocare pentru Licitația Umbră, respectând trăsăturile specifice din alineatul anterior al acestui articol.

*Articolul 7*

## Forma și conținutul Acordului de participare

1. Forma Acordului de participare și cerințele de îndeplinere vor fi publicate de Platforma de Alocare și pot fi modificate periodic de către Platforma de Alocare fără însă a schimba termenii și condițiile precizate în aceste Reguli de Alocare pentru Licitația Umbră, dacă nu se precizează altceva în aceste Reguli de Alocare pentru Licitația Umbră.
2. Acordul de participare va solicita participantul la piață un minimum de:
   1. A furniza toate informațiile necesare conform articolului 8 și 11; și
   2. Să fie de acord de a fi ținut prin aceste, Reguli de Alocare pentru Licitația Umbră pe care să le respecte.
3. Regulile de Alocare pentru Licitația Umbră nu împiedica Platforma de Alocare nici pe Participantul Înregistrat să convină reguli suplimentare în Acordul de participare care să fie în afara domeniului acestor Reguli de Alocare pentru Licitația Umbră.
4. În eventualitatea unei dificultăți de interpretare, a unei contradicții sau ambiguități între aceste Reguli de Alocare pentru Licitația Umbrăși Acordul de participare, va prevala textul din Regulile de Alocare pentru Licitația Umbră.

*Articolul 8*

## Transmiterea informațiilor

1. Participantul la piață va transmite următoarele informații împreună cu Acordul de participare completat și semnat:
   1. Numele și adresa oficială a participantului la piață inclusiv adresa de email și numărul de telefon al participantului la piață pentru notificări conform articolului 52;
   2. Un extras din înregistrarea participantului la piață în registrul comercial al autorității competente;
   3. Detalii privind proprietatea licita definită în prevederile legale relevante care transpun articolul 3(6) din Directiva (UE) 2015/849 a Parlamentului European și a Consiliului din 20 mai 2015 privind împiedicarea folosirii sistemului financiar la spălare de bani sau la finanțarea teroriștilor;
   4. Detaliile de contact și numele persoanelor autorizate să îl reprezinte pe participantul la piață, precum și funcțiile acestora;
   5. Numărul de înregistrare VAT UE, unde este cazul;
   6. Impozitele și taxele de avut în vedere pentru facturi;
   7. Codul de identificare energetică (EIC);
   8. Informații despre contul bancar pentru plăți către solicitant, spre a fi folosite de Platforma de Alocare pentru finalitatea articolului 43 alin. 6;
   9. Persoana de contact în domeniul financiar pentru facturare și plată precum și datele de contact ale acesteia (email și număr de telefon) pentru notificări în situațiile prevăzute în aceste Reguli de Alocare pentru Licitația Umbră;
   10. Persoana de contact în domeniul comercial și datele sale de contact (email și număr de telefon) pentru notificări în situațiile prevăzute în acesteReguli de Alocare pentru Licitația Umbră ;
   11. Persoana de contact în domeniul operativ și datele sale de contact (email și număr de telefon) pentru notificări în situațiile prevăzute în aceste Reguli de Alocare pentru Licitația Umbră; și
   12. Lista cu granițele zonei de ofertare pe care Participantul Înregistrat dorește să participe la Licitații Umbră și exemplare din acordurile semnate necesare pentru OTS respectivi sau alte entități juridice în funcție de legislația națională relevantă pentru a avea dreptul să nominalizeze dreptul de Transport alocat pentru granițele corespunzătoare ale zonei de ofertare publicate pe site-ul Platformei de Alocare.
2. Un Participant Înregistrat se va asigura că toate datele și celelalte informații pe care le transmite Platformei de Alocare conform acestor Reguli de Alocare pentru Licitația Umbră(inclusiv informațiile din Acordul său de participare) sunt și rămân exacte și complete în toate privințele materiale și trebuie să notifice prompt orice schimbare către Platforma de Alocare.
3. Un Participant Înregistrat va notifica Platformei de Alocare dacă survine o modificare în informațiile transmise conform alineatului 1 din acest articolul, cel puțin cu nouă (9) zile lucrătoare înainte ca acea modificare să intre în vigoare, iar dacă acest lucru nu este posibil Participantul Înregistrat va comunica aceasta fără întârziere imediat ce află despre acea modificare.
4. Platforma de Alocare va confirma înregistrarea modificării sau va transmite Participantului Înregistrat un aviz că refuză să înregistreze modificarea cel târziu șapte (7) zile lucrătoare după primirea notificării relevante despre modificare. Confirmarea sau avizul de refuz se va transmite prin email către persoana de contact din domeniul comercial și operativ precizată de Participantul Înregistrat conform alineatului 1 din acest articol. În cazul în care Platforma de Alocare refuză să înregistreze modificare avizul de refuz va preciza și motivul.
5. Modificarea intră în vigoare în ziua în care confirmarea este primită de către Participantul Înregistrat.
6. În cazul în care este nevoie de informații suplimentare de la Participantul Înregistrat ca urmare a unei modificări în aceste Reguli de Alocare pentru Licitația Umbră atunci Participantul Înregistrat va transmite informațiile suplimentare la Platforma de Alocare în decurs de douăsprezece (12) zile lucrătoare după primirea cererii de transmitere de la Platforma de Alocare.

*Articolul 9*

## Garanții

1. Prin semnarea Acordului de participare, Participantul la piață garantează că:
   1. Nu a inițiat proceduri prin care să solicite o sentință de insolvență sau faliment sau orice alta procedura din legea insolvenței sau a falimentului sau orice altă lege similară ce afectează drepturile creditorilor;
   2. Nu a fost instituită nicio procedură juridică de insolvență, faliment sau de orice alt fel împotriva solicitantului care să afecteze drepturile creditorilor;
   3. Nu a fost inițiată nicio procedură de închidere sau lichidare în legătură cu solicitantul; și
   4. Nu are obligații de plată restante față de nicio Platformă de Alocare actuală, anterioară sau viitoare.

*Articolul 10*

## Cont dedicat de afaceri

Prin informațiile transmise conform articolelor 6 și 8 participantul la piață va declara Platformei de Alocare dacă intenționează să deschidă un cont dedicat de afaceri pentru a depune numerar, garanții și/sau în scopul de a face plăți în baza celor prevăzute în articolul 43.

*Articolul 11*

## Acceptarea regulilor sisemului de informații

Prin semnarea Acordului de participare, participantul la piață acceptă regulile aplicabile ale sistemului de informații, așa cum sunt modificate periodic și publicate pe site-ul Platformei de Alocare.

*Articolul 12*

## Costuri aferente Acordului de participare

Toate cererile de a deveni Participant I și orice participare ulterioară la Licitațiile Umbră vor fi pe propria cheltuailă a Participanților Inregistrați precum și pe riscul lor propriu. Platforma de Alocare nu va fi răspunzătoare față de nicio persoană pentru costuri, daune sau cheltuieli legate de participarea Participantului Înregistrat la Licitatii Umbră, dacă nu este explicit precizat altfel în aceste Reguli de Alocare pentru Licitația Umbră.

*Articolul 13*

## Refuzarea aplicării

Platforma de Alocare poate refuza să încheie un Acord de participare cu un participant la piață în următoarele situații:

1. Atunci când solicitantul nu a transmis un Acord de participare completat și semnat corespunzător conform articolelor 6, 7 și 8; sau
2. Platforma de Alocare a denunțat anterior un Acord de participare cu solicitantul ca urmare a unei încălcări a Acordului de participare de către Participantul Înregistrat conform 50(3) și (4) numai dacă circumstanțele care au dus la denunțare nu au încetat să existe sau Platforma de Alocare nu este convinsa că o astfel de încălcare nu se va mai repeta; sau
3. Încheierea unui Acord de participare cu solicitantul ar determina Platforma de Alocare să încalce o cerința legala sau de reglementare obligatorie; sau
4. În cazul în care vreuna dintre garanțiile Participantului Înregistrat conform articolului 9 se constaă că nu este valabila sau este falsă.
5. În cazul în care solicitantul se află sub sancțiuni economice și comerciale impuse de un stat membru al Uniunii Europene.

*Articolul 14*

## Acces la Instrumentul de Licitație

1. Platforma de Alocare va acorda acces gratuit la Instrumentul de Licitație, în cazul în care sunt îndeplinite următoarele cerințe:
   1. Participantul Înregistrat a semnat și transmis fișa completată inclusă în regulile sistemului de informații care identifică persoana(-ele) pentru care se va / vor constitui cont(-uri) de utilizator în Instrumentul de Licitație; și
   2. Participantul Înregistrat a îndeplinit cerințele privind activul de autentificare stabilit în Regulile Sistemului de Informații publicate de Platforma de Alocare; aceste cerințe pot include tehnologie în scop de autentificare.
2. Platforma de Alocare va confirma înființarea contului(-rilor) de utilizator sau poate transmite un aviz de refuz Participantului Înregistrat, cel târziu în cinci (5) zile lucrătoare după primirea formularului semnat și completat de către Participantul Înregistrat. Confirmarea sau instiintarea de refuz se vor transmite prin email către persoana de contact operativ precizată de Participantul Înregistrat conform articolului 8.
3. Platforma de Alocare va transmite o instiintare de refuz, justificat corespunzător, în cazul în care cerințele prevăzute în alineatul 1 din acest articol nu sunt îndeplinite și nu va acorda acces la Instrumentul de Licitație.

*Articolul 15*

## Încheierea unor caluze financiare suplimentare

Platforma de Alocare poate elabora și publica clauze financiare standard suplimentare pentru a fi acceptate de către Participanții înregistrați atât timp cât aceste clauze financiare suplimentare sunt conformRegulilor de Alocare pentru Licitația Umbră.

*Articolul 16*

## Cerințe legale și de reglementare

Fiecare participant la piață are responsabilitatea de a se asigura că respectă legislația națională și europeană, inclusiv cerințele oricărei autorități competente relevante și că a obținut toate autorizațiile necesare pentru participarea sa la Licitațiile Umbră și pentru utilizarea Drepturilor de TTransport alocate în timpul licitației pentru ziua următoare.

# CAPITOLUL 3

**Licitațiile Umbră**

*Articolul 17*

## Prevederi generale pentru Licitațiile Umbră

1. Licitațiile Umbră pot fi sau declanșate în timpul unei singure sesiuni de cuplare pentru ziua următoare atunci când se produce un incident neprevăzut sau pot fi activate în avans în cazul în care se știe că o cuplare unică pe ziua următoare nu va fi disponibilă în sesiunile următoare. În oricare caz Platforma de Alocare va notifica imediat ce este posibil participanților înregistrați respectivi că pot fi declanșate Licitații Umbră.
2. Platforma de Alocare va aloca participanților înregistrați Drepturi de Transport prin alocare explicită. Licitațiile Umbră se vor organiza prin Instrumentul de Licitație. Fiecare Participant Înregistrat care îndeplinește cerințele de participare la Licitația Umbră poate transmite oferte implicite pentru granițele zonei de ofertare la care au dreptul conform articolului 20.

*Articolul 18*

## Procesul Licitațiilor Umbră

1. În cazul în care Licitațiile Umbră sunt declanșate în timpul unei singure sesiuni de cuplare pe ziua următoare Licitațiile Umbră pot fi lansate în paralel cu rezolvarea problemei cuplării unice pe ziua următoare însă rezultatele Licitațiilor Umbră sunt avute în vedere doar dacă se declară decuplare. Platforma de Alocare va informa pe participanții înregistrați interesati că s-ar putea declanșa Licitații Umbră. Participanții înregistrați au posibilitatea să elaboreze sau să modifice ofertele transmise până la închidere ‐ termen limită de introducere a ofertelor pentru Licitațiile Umbră zilnice. Platforma de Alocare importă ofertele implicite trimise pentru Licitații Umbră conform art. 21 și informează participanții înregistrați că nu mai pot să își modifice ofertele. Rezultatele Licitațiilor Umbră nu se publică în acest moment. În cazul în care se declară decuplare în cele din urmă participanții înregistrați primesc notificare despre rezultatele ofertelor lor conform art. 25.

În cazul în care activarea Licitațiilor Umbră este cunoscută dinante pentru una sau mai multe sesiuni ale cuplării unice pentru ziua următoare, Platforma de Alocare informează imediat ce este posibil, în mod individual, prin email pe participanții înregistrați că se efectuează Licitații Umbră împreună cu noul grafic de timp corespunzător. Capacitatea oferită pentru Licitațiile Umbră și informațiile aferente graficului de timp vor fi publicate în specificația de licitație de pe site-ul Platformei de Alocare conform celor prevăzute în articolul 19 pentru a da ocazia participanților să își actualizeze ofertele conform articolelor 20, 21 și 22.

1. Platforma de Alocare nu este responsabilă în nicio situație în cazul în care nu reușește să ia legătura cu participanții înregistrați, sau dacă nu poate să publice un anunț pe site.

*Articolul 19*

## Specificație de licitație

1. În cazul în care Licitații Umbră se declanșează într-o sesiune zilnica a cuplării unice pe ziua următoare nu se publică specificație de licitație ci doar capacitatea oferită este anunțată pe site.
2. În cazul în care activarea Licitațiilor Umbră este cunoscută dinainte pentru una sau mai multe sesiuni ale cuplării unice pentru ziua următoare Platforma de Alocare informează imediat ce este posibil pe participanții înregistrați cu privire la sesiunile zilnice respective și pentru care granițe ale zonei de ofertare se efectuează Licitațiile Umbră.
3. Platforma de Alocare va publica specificația de licitație pentru Licitațiile Umbră, care sunt cunoscute, dinainte imediat ce este posibil, spre a da ocazia participanților înregistrați să își actualizeze ofertele conform articolelor 20, 21 și 22.
4. În cazul în care se publică o specificație de licitație, aceasta va preciza în particular:
   1. Codul de identificare a licitației în Instrumentul de Licitație;
   2. Identificarea graniței(-lor) zonei de ofertare sau a unui grup de interconectori de pe granițele zonei de ofertare și direcția implicată;
   3. Perioada produsului;
   4. Perioada de ofertare;
   5. Data limită de publicare a rezultatelor provizorii ale Licitațiilor Umbră;
   6. Perioada de contestație, în cazul în care Licitația Umbră este decisă dinainte, conform articolului 26;
   7. Capacitatea oferită;
   8. Orice altă informație relevantă sau termeni aplicabili produsului sau licitației umbră.

*Articolul 20*

## Oferta implicită

1. Participanții înregistrați care doresc să participe la Licitații Umbră prin Instrumentul de Licitație vor plasa oferte implicite pentru Licitații Umbră pe granițele zonei de ofertare și pe direcția la care au dreptul conform celor prevăzute în Acordul de participare.
2. Oferta implicită, odată ce a fost identificată ca atare de către Participantul Înregistrat, se va aplica automat la fiecare Licitație Umbră relevantă următoare pentru anumite granițe ale zonei de ofertare, perioade și direcții.
3. În cazul în care cantitatea implicita a unei oferte sau cantitatea calculată ca sumă a cantităților oferite în mai multe oferte implicite, transmise pentru aceeași oră, aceleași granițe ale zonei de ofertare și direcție, de către un Participant Înregistrat, depășește capacitatea relevantă oferită, ofertele cu cel mai mic preț vor fi respinse, una (1) câtre una (1), până când cantitatea totala oferită este mai mică sau egală cu capacitatea oferită. În cazul în care regulile sistemului informatic permit trimiterea de oferte cu același preț de către un Participant Înregistrat, Platforma de alocare ar putea aplica criterii sau reguli suplimentare spre a decide ce oferte sunt respinse. Aceste criterii sau reguli suplimentare se vor include în regulile sistemului informatic și vor consta din una sau mai multe din urmatoarele conditii:
   1. Transmisie cronologică (marca de timp); și/sau
   2. Identificarea ofertei atribuită de Instrumentul de Licitație; și/sau
   3. Respingerea tuturor ofertelor relevante cu același preț în ofertă.
4. Un Participant Înregistrat care dorește să modifice o ofertă implicită pentru o Licitație Umbră viitoare va modifica prețul și cantitatea din oferta sa implicită, înainte de lansarea Licitației Umbră.
5. În cazul în care Licitațiile Umbră sunt decise dinainte, pentru una sau mai multe sesiuni zilnice, participanții înregistrați au ocazia să își modifice ofertele conform informațiilor publicate în specificația relevantă de licitație. Un Participant Înregistrat care nu dorește să transmită oferta implicită prin Instrumentul de Licitație, pentru Licitații Umbră viitoare, va stabili cantitatea și prețul ofertelor sale implicite la zero, înainte de următoare lansare a unei Licitații Umbră.

*Articolul 21*

## Transmiterea ofertelor

1. Participantul Înregistrat va transmite o ofertă implicită sau un set de oferte implicite la Platforma de Alocare, conform articolului 20 și următoarelor cerințe:
   1. Se vor transmite electronic folosind Instrumentul de Licitație și pot fi modificate înainte de lansarea Licitației Umbră;
   2. Vor identifica Participantul Înregistrat care transmite oferta prin codul EIC;
   3. Vor identifica granițele zonei de ofertare și direcția pentru care se transmite oferta;
   4. Va preciza prețul ofertei, care va fi diferit în fiecare ofertă a aceluiași Participant Înregistrat dacă nu este prevăzut altfel în regulile sistemului informatic, exclusiv impozite și taxe, în Euro pe MW pe o oră din perioada produsului, adică Euro/MWh, exprimat cu maximum două (2) zecimale și egal cu sau mai mare decât zero;
   5. Va preciza cantitatea în număr întreg de MW, adică exprimat fără zecimale.

*Articolul 22*

## Înregistrarea ofertelor

1. Platforma de Alocare nu va înregistra o ofertă care:
   1. Nu respectă cerințele din art. 21; sau
   2. Este transmisă de un Participant Înregistrat care e suspendat conform articolului 50.
2. Cu condiția ca o ofertă sau un set de oferte îndeplinește cerințele din articolul 21 Platforma de Alocare va confirma Participantului Înregistrat că (acele) oferta (-ele) a/au fost corect Înregistrate în sistem si va transmite o confirmare de primire prin Instrumentul de Licitație doar după derularea Licitației Umbră. În cazul în care Platforma de Alocare nu emite confirmare de primire la o ofertă, acea ofertă va fi considerată a nu fi fost Înregistrată.
3. Platforma de Alocare va notifica Participantului Înregistrat, a cărui ofertă este respinsă ca invalidă și motivele respingerii, fără întârziere, după ce oferta este respinsă.
4. Platforma de Alocare va ține o înregistrare a tuturor ofertelor valide primite.
5. Fiecare ofertă validă Înregistrată va constitui o ofertă necondiționată și irevocabilă a Participantului Înregistrat pentru a cumpăra Drepturi de Transport până la limita cantității specificate și a prețului ofertei și conform termenilor și condițiilor din aceste Reguli de Alocare pentru Licitația Umbră și, unde este cazul, din specificația relevantă de licitație.

*Articolul 23*

## Verificarea limitei de credit

În cazul Licitațiilor Umbră nu se efectuează nicio verificare a limitei de credit.

*Articolul 24*

## Determinarea rezultatelor Licitațiilor Umbră

1. După expirarea perioadei de ofertare pentru o Licitație Umbră Platforma de Alocare va determina rezultatele provizorii ale licitației, în cazul în care Licitațiile Umbră sunt anunțate dinainte sau rezultatele finale ale licitației, în cazul în care Licitațiile Umbră sunt declanșate în timpul unei sesiuni unice de cuplare pe ziua următoare, și va aloca Drepturile de Transport conform acestui articol.
2. Determinarea rezultatelor provizorii sau finale ale Licitației Umbră va include următoarele:
   1. Determinarea cantității totale a Drepturilor de Transport alocate pe granițele zonei de ofertare și pe direcție;
   2. Identificarea ofertelor câștigătoare pentru a fi onorate total sau parțial; și
   3. Determinarea prețului marginal pe granițele zonei de ofertare și pe direcție.
3. Platforma de Alocare va determina rezultatele provizorii sau finale ale Licitației Umbră folosind o funcție de optimizare ce urmareste maximizarea venitului Participantului Înregistrat și a venitului din congestii, generat de ofertele câștigătoare, respectând totodată constrângerile funcției de optimizare sub formă de capacități relevante oferite. Platforma de Alocare va publica informații explicative suplimentare privind funcția de optimizare a algoritmului pe site-ul său.
4. Platforma de Alocare va determina prețul marginal la fiecare dintre granițele zonei de ofertare și pe fiecare direcție conform următoarelor criterii:
   1. În cazul în care cantitatea totală a capacității inter-zonale pentru care s-au transmis oferte valide este mai mică sau egală cu capacitatea relevantă oferită atunci prețul marginal va fi zero;
   2. În cazul în care cantitatea totală a capacității inter-zonale pentru care s-au transmis oferte valide depășește capacitatea relevantă oferită in cadrul licitației ,prețul marginal va fi cel mai mic dintre prețurile ofertelor alocate total sau parțial pentru capacitățile respective oferite.
5. În cazul în care doi (2) sau mai mulți participanți înregistrați au transmis pe o graniță dintr-o zonă de ofertare și pe o direcție oferte valide cu același preț, ce nu pot fi acceptate pentru cantitatea totală solicitată din Drepturile de Transport, Platforma de Alocare va determina ofertele câștigătoare și cantitatea Drepturilor de Transport alocate per Participant Înregistrat astfel:
   1. Capacitatea inter-zonală disponibilă pentru ofertele ce stabilesc prețul marginal va fi împărțită egal între participanții înregistrați care au transmis acele oferte;
   2. În cazul în care Drepturile de Transport solicitate de un Participant Înregistrat la prețul marginal este mai mică sau egală cu cota calculată conform punctului (a) de mai sus, solicitarea acestui Participant Înregistrat va fi onorata in intregime;
   3. În cazul în care Drepturile de Transport solicitate de un Participant Înregistrat la prețul marginal depășește cota calculată conform punctului (a) de mai sus, solicitarea acestui Participant Înregistrat va fi onorata până la valoarea cotei calculate conform pct. (a) de mai sus;
   4. Capacitatea inter-zonală ramasa după alocare, conform punctelor (b) și (c), va fi împărțită la numărul de participanți înregistrați ale căror cereri nu au fost onorate in intregime și va fi alocată acestora aplicând procedura descrisa la punctele (a), (b) și (c) de mai sus.
6. Granițele zonei de ofertare la care exista constrângeri trebuie să ia în considerare aceste constrângeri la Licitațiile lor Umbră. Constrângerile solicitate vor fi incluse într-o listă pe site-ul Platformei de Alocare.
7. Ori de câte ori calculul prevăzut în alineatul 3 din acest articol nu are ca rezultat un numar întreg de MW, conform articolului 21, Drepturile de Transport se vor rotunji descrescător până la cel mai apropiat număr întreg de MW. In cazul în care Drepturile de Transport alocate unor participanți înregistrați individuali sunt egale cu zero după rotunjire nu va avea impact asupra determinării prețului marginal.

*Articolul 25*

## Notificarea rezultatelor Licitației Umbră

1. Drepturile de Transport sunt considerate a fi fost alocate unui Participant Înregistrat din momentul în care Participantul Înregistrat a fost informat despre rezultate și, acolo unde este cazul, cel târziu la 1 oră și 30 de minute după notificarea rezultatelor provizorii ale licitației conform articolului 26.
2. Platforma de Alocare va publica pe site-ul său rezultatele Licitației Umbră imediat ce a fost declarată decuplarea, nu mai tarziu de ora 2:20pm a zilei care precede ziua de livrare iar rezultatele licitației au fost determinate conform articolului 24. La Licitațiile Umbră cunoscute dinainte rezultatele se publică în conformitate cu articolul 19.
3. Publicarea rezultatelor Licitației Umbră pentru fiecare dintre granițele zonei de ofertare incluse în Licitația Umbră va conține cel puțin următoarele date:
   1. Drepturile de Transport totale solicitate în MW;
   2. Drepturile de Transport total alocate în MW;
   3. Prețul marginal în EUR/MW pe oră;
   4. Numărul de participanți înregistrați care participă la Licitația Umbră;
   5. Numărul de participanți înregistrați care au depus cel puțin o ofertă câștigătoare la Licitația Umbră;
   6. Lista de oferte Înregistrate fără identificarea participanților înregistrați (curba ofertelor); și
   7. Licitații Umbră cu venit din congestii pe granițele zonei de ofertare.
4. Odată cu publicarea rezultatelor Licitației Umbră, Platforma de Alocare va notifica prin Instrumentul de Licitație fiecărui Participant Înregistrat. care a transmis o ofertă, către o anume licitație umbră, pentru fiecare dintre granițele zonei de ofertare incluse în Licitația Umbră cel puțin următoarele date:
   1. Drepturile de Transport alocate în fiecare oră din perioada, în MW;
   2. Prețul marginal în EUR/MW oră; și
   3. Valoarea datorata din Drepturile de Transport, alocate în Euro, rotunjită cu două zecimale.
5. În eventualitatea în care Instrumentul de Licitație pentru Licitatiile Umbră este indisponibil Platforma de Alocare va informa pe participanții înregistrați despre rezultatele licitației conform CAPITOLULUI 5.

*Articolul 26*

## Contestarea rezultatelor provizorii ale Licitației Umbră

1. În cazul Licitațiilor Umbră declanșate în timpul unei sesiuni zilnice a cuplării unice pe ziua următoare nu este posibilă nicio contestare a rezultatelor provizorii ale Licitației Umbră.
2. În cazul Licitațiilor Umbră decise cu anticipație perioada contestației va fi comunicată în specificația de licitație conform articolului 19.
3. Contestația va fi notificată Platformei de Alocare sub titlul de „contestație“.
4. O contestație va conține următoarele:
   1. Data;
   2. Identificarea Licitației Umbră contestate;
   3. Identificarea Participantului Înregistrat;
   4. Numele, addresa de e‐mail și numărul de telefon al Participantului Înregistrat;
   5. Descriere detaliată a faptelor și motivul contestației; și
   6. Dovezi privind rezultatele greșite ale Licitației Umbră;
5. Platforma de Alocare va răspunde Participantului Înregistrat nu mai târziu de 1 oră și 30 de minute după notificarea rezultatelor provizorii ale licitației către Participantul Înregistrat.
6. La 1 oră și 30 de minute după notificarea rezultatelor provizorii ale Licitației Umbră și dacă o Licitație Umbră nu este anulată din cauza unor rezultate greșite, rezultatele provizorii ale licitației umbră vor fi considerate finale și obligatorii fără altă notificare.
7. În cazul în care Participantul Înregistrat nu contestă rezultatele provizorii ale licitației în termenul și conform condiției precizate anterior sau în specificația de licitație, se va considera ca Participantul Înregistrat a renunțat irevocabil la vreo contestație. După perioada de contestație rezultatele Licitației Umbră vor fi considerate finale și obligatorii, fără altă notificare.

*Articolul 27*

## Anularea Licitației Umbră

1. În cazul în care Platforma de Alocare anulează o Licitație Umbră, toate ofertele deja transmise și orice rezultate ale licitației respective vor fi considerate nule și neavenite.
2. Platforma de Alocare va informa toți participanții înregistrați, fără întârziere, despre anularea Licitației Umbră printr-o notificare publicată în Instrumentul de Licitație și pe pagina de internet a Platformei de Alocare și prin e‐mail.
3. Anularea Licitației Umbră poate fi anunțată în următoarele cazuri:
   1. Înainte de a considera ca alocată capacitatea inter-zonală, daca Platforma de Alocare se confruntă cu impedimente tehnice în timpul Licitației Umbră ca de ex. eșecul unor procese standard; și
   2. În timpul perioadei de contestație, în eventualitatea unor rezultate greșite din cauza calculării incorecte a prețului marginal sau a alocării incorecte a Drepturilor de Transport către participanții înregistrați sau din alte motive asemănătoare.
4. În cazul anulării Licitației Umbră înainte de alocaarea capacitatatii inter-zonale, nu se va plăti nicio compensare participanților înregistrați.
5. Capacitatea este considerată a fi fost alocată unui PParticipant IÎnregistrat din momentul în care Participantul Înregistrat a fost informat despre rezultatele licitației iar perioada de contestație s-a încheiat.
6. Platforma de Alocare va publica pe website-ul său, fără întârziere, motivele anulării Licitației Umbră.

# CAPITOLUL 4

**Utilizarea Drepturilor de TTransport**

*Articolul 28*

## Principii generale

Deținătorul DDrepturilor de TTransport alocate poate nominaliza Drepturile de Transport pentru utilizarea lor fizică, conform articolului 29. Drepturile de Transport nenominalizate după data limită a nominalizării se supun principiului UIOSI și nu vor primi remunerație financiară.

*Articolul 29*

## Nominalizarea Drepturilor de TTransport pentru Ziua Următoare

1. Participantul Înregistrat la Licitații Umbră este desemnat implicit ca agent de nominalizare pe ambele părți ale granițelor zonei de ofertare pentru toate DDrepturile sale de TTransport alocate. În cazul în care Regulile de Nominalizare pentru Ziua Următoare îi permit, această desemnare poate fi însă modificată conform acestui articol.
2. Persoanele eligibile să nominalizeze Drepturi de Transport vor îndeplini cerința descrisă în regulile aplicabile de nominalizare pentru Ziua Următoare. Persoane eligibile pot fi următoarele:
   1. Deținătorul Drepturilor de Transport; sau
   2. Persoana notificată de deținătorul Drepturilor de Transport în timpul nominalizării pe ziua următoare către OTS respectivi conform regulilor relevante de nominalizare pe ziua următoare; sau
   3. Persoana autorizată de deținătorul DDrepturilor de TTransport să nominalizeze, conform regulilor relevante de nominalizare pentru Ziua Următoare, și notificată către Platforma de Alocare.
3. Platforma de Alocare va psta pe site-ul său o prezentare generală a opțiunilor din lista din alineatul 2 al acestui articol care sunt aplicabile pe fiecare graniță a Zonei de Ofertare.
4. Pentru procesul notificării persoanelor eligibile către Platforma de Alocare conform alineatului 2(c) din acest articol trebuie îndeplinite următoarele criterii:
   1. Persoana eligibilă va avea un cod EIC pentru a permite identificarea sa în documentul de Drepturi; și
   2. Deținătorul Drepturilor de Transport va notifica persoana eligibilă Platformei de Alocare prin Instrumentul de Licitație, conform regulilor din sistemul informatic și cel târziu cu o (1) oră mai înainte de lansarea Licitațiilor Umbră.
5. Platforma de Alocare nu va lua în considerare notificările persoanelor eligibile care nu îndeplinesc criteriile conform alineatului 4 din acest articol atunci când transmit documentul de Drepturi pentru o zi de livrare.
6. Nominalizarea pentru ziua următoare se efectuează în conformitate cu documentul de Drepturi.
7. Platforma de Alocare va publica pe site-ul său o listă cu Regulile relevante de Nominalizare pentru Ziua Următoare pe granițele zonei de ofertare.
8. Termenele finale ale nominalizării pentru granițele respective ale zonei sunt stabilite în regulile relevante de nominalizare pe ziua următoare. Platforma de Alocare va publica informații pe site-ul său privind termenele de nominalizare pe granițele zonei de ofertare. În caz de discrepanță între termenele publicate de Platforma de Alocare și cele din Regulile relevante de Nominalizare pentru Ziua Următoare valabile și obligatorii din punct de vedere juridic , vor prevala acestea din urmă iar Platforma de alocare nu va fi răspunzătoare pentru daune din cauza unei astfel de discrepanțe.

*Articolul 30*

## Documentul de Drepturi

1. Documentul de Drepturi conține informații despre cantitatile în MW pe care au dreptul persoanele eligibile să le nominalizeze pe anumite granițe ale zonei de ofertare sau subseturi de interconectori ai granițelor zonei de ofertare, pe direcții și perioade orare.
2. Nu mai târziu de (15) minute după ce Participantul Înregistrat la Licitații Umbră a fost instiintat despre rezultatele finale ale ofertelor sale, se va transmite Documentul de Drepturi la persoana eligibilă, specificand Drepturile de Transport dobândite, pentru fiecare perioada orara, la Licitația Umbră.

*Articolul 31*

## Desemnarea OTS

1. Pe granițele Germania‐Franța, Germania‐Olanda și Danemarca‐Germania Drepturile de Transport vor fi atribuite pe una (1) sau unde este cazul pe două (2) dintre granițele OTS respectivi.
2. Atunci când semnează Acordul de Participare, participanții înregistrați vor determina pe care graniță a OTS se vor atribui Drepturile de Transport conform procesului de mai jos:
   1. Desemnarea inițială a OTS este definită de către Participantul I când semnează Acordul de participare;
   2. Aceasta desemnare poate fi modificată conform fișei publicate pe site-ul Platformei de Alocare; și
   3. Notificarea modificării desemnării OTS trebuie făcută către Platforma de Alocare nu mai târziu de șapte (7) zile lucrătoare înainte de începutul perioadei de livrare.

# CAPITOLUL 5

**Proceduri de ultimă instanță**

*Articolul 32*

## Prevederi generale

1. Platforma de Alocare va organiza o procedură de ultimă instanță în cazul eșuării unui proces standard:
   1. Introducerea unei proceduri de ultimă instanță pentru schimb de date conform articolului 33;
   2. Introducerea unei proceduri de ultimă instanță pentru notificarea persoanei eligibile către Platforma de Alocare conform articolului 34.
   3. O altă procedură adhoc de ultimă instanță dacă este considerată adecvată de către Platforma de Alocare pentru a depăși niște impedimente tehnice.
2. Platforma de Alocare va informa participanții înregistrați despre eventuale abateri de la procesele standard și despre aplicarea unei proceduri de ultima instanță, prin email și pe site-ul Platformei de Alocare, folosind Instrumentul de Licitație.
3. Participanții înregistrați vor informa imediat Platforma de Alocare despre orice probleme observate cu ajutorul Instrumentului de Licitație precum și despre toate consecințele posibile prin e‐mail. În cazul unei probleme urgente, care va fi rezolvată imediat și care este identificată în timpul programului de lucru, Participantul Înregistrat va contacta imediat Platforma de Alocare telefonic la numărul de telefon indicat pe website-ul Platformei de Alocare, pentru acest gen de probleme.

*Articolul33*

## Procedură de ultimă instanță pentru schimb de date

1. În cazul unei avarii pe site-ul Platformei de Alocare a procesului standard pentru schimb de date prin Instrumentul de Licitație descris în aceste Reguli de Alocare pentru Licitația Umbră, Platforma de Alocare îi poate informa pe Participanții Inregistrați că ar putea fi folosită o procedură de ultimă instanță pentru schimb de date după cum urmează:
   1. Până la termenele limită aplicabile dacă Platforma de Alocare nu anunță altceva, Participantul Înregistrat va solicita Platformei de Alocare, prin mijloacele electronice, precizate pe site-ul Platformei de Alocare să introducă datele relevante în Instrumentul de Licitație folosind această procedură de ultimă instanță pentru schimb de date;
   2. Odată cu solicitarea Participantul Înregistrat va transmite Platformei de Alocare datele relevante de introdus în Instrumentul de Licitație în formatul precizat în regulile sistemului informatic;
   3. Platforma de alocare va introduce datele transmise în Instrumentul de Licitație;
   4. Platforma de Alocare poate stabili în regulile sistemului informatic un proces de identificare pentru Participantul Înregistrat, în momentul când Participantul Înregistrat transmite datele relevante operaționale sau comerciale și cere Platformei de Alocare să introducă aceste date în Instrumentul de Licitație, în numele său, prin procedura de ultimă instanță. În cazul în care Participantul Înregistrat sau persoana autorizată de Participantul Înregistrat în acest scop nu se identifică în mod clar Platforma de Alocare va avea dreptul să nu efectueze introducerea datelor;
   5. Participantul Înregistrat va transmite Platformei de Alocare un număr de telefon ce poate fi folosit în caz de comunicare necesară;
   6. Odată ce Platforma de Alocare a introdus datele transmise în Instrumentul de Licitație în numele Participantului Înregistrat, Platforma de Alocare îl va informa fără întârziere pe Participantul Înregistrat despre introducere prin telefon și/sau e‐mail; și
   7. Platforma de alocare în nicio situație nu va fi responsabilă dacă nu reușește să intre în contact cu Participantul Înregistrat prin mijloacele de comunicație de mai sus.
2. În cazul aplicării procedurii de ultimă instanță pentru schimb de date, toate informațiile necesare puse la dispoziție prin Instrumentul de Licitație în timpul proceselor standard ar putea fi distribuite către participanții înregistrați de către Platforma de Alocare, prin mijloace electronice, conform celor precizate pe site-ul Platformei de alocare sau, dacă este mai convenabil, pot fi publicate pe site-ul Platformei de Alocare.

*Articolul 34*

## Procedură de ultimă instanță pentru notificarea persoanei eligibile

1. În caz de avarie, în procesul standard de notificare efectuate de persoana eligibila către Platforma de Alocare prin Instrumentul de Licitație, conform articolului 29, Platforma de Alocare poate aplica procedura de ultimă instanță pentru schimb de date conform articolului 33.
2. Platforma de Alocare va publica informații despre posibilitatea aplicării procedurii de ultimă instanță pentru schimb de date în timp util, înainte de expirarea termenului de notificare a persoanei eligibile.
3. În cazul în care procedura de ultimă instanță pentru schimb de date nu se poate efectua cum este necesar spre a permite înregistrarea persoanei eligibile, se va considera ca persoana eligibilă a fost notificată, așa cum este prevăzut în regulile sistemului informatic iar Platforma de Alocare nu poate fi facuta responsabilă pentru avaria procedurii de ultimă instanță.

# CAPITOLUL 6

# Reducerea

*Articolul 35*

## Evenimente declanșatoare și consecințele reducerii Drepturilor de Transport

1. Drepturile de Transport, alocate la Licitațiile Umbră, nu vor fi reduse decât în caz de forță majoră sau stare de urgență.
2. Fiecare Participant Înregistrat afectat de reducere își va pierde dreptul să nominalizeze Drepturile FiziceFizice de Transport respective pentru utilizare fizică.
3. În caz de reducere, Participantul Înregistrat afectat are dreptul să primească o rambursare conform articolelor 38 ÷ 39.

*Articolul 36*

## Procesul reducerii și notificarea acestuia

1. În toate cazurile reducerea este efectuată de Platforma de Alocare în baza unei solicitări de la un OTS sau de la mai mulți de pe granița zonei de ofertare unde au fost alocate Drepturile de Transport.
2. Platforma de Alocare va notifica deținătorilor de Drepturi de Transport afectați, imediat ce este posibil, despre reducerea Drepturilor de Transport, inclusiv evenimentul declanșator prin email, prin Instrumentul de Licitație și pe pagina de internet a Platformei de Alocare. Notificarea va identifica Drepturile de Transport afectate, volumul afectat în MW pe oră în fiecare perioadă, evenimentul declanșator al reducerii conform celor prevăzute în articolul 35 și cantitatea de Drepturi de Transport rămasă după reducere.
3. Platforma de Alocare va publica evenimentele declanșatoare ale reducerii conform articolului 35 inclusiv durata estimată pe site-ul său imediat ce este posibil.
4. Reducerea Drepturilor de Transport într-o anumită perioadă de timp se va aplica tuturor Drepturilor de Transport din perioadele respective procentual, în funcție de ora la care are loc reducerea, ceea ce înseamnă proporțional cu Drepturile de Transport deținute, indiferent de ora alocării.
5. În cazul fiecărui Participant Înregistrat afectat Drepturile de Transport restante agregate care nu au fost reduse vor fi rotunjite descrescător la numărul de MW cel mai apropiat.

*Articolul 37*

## Data Fermității pentru Ziua Următoare

Platforma de Alocare va publica pe site-ul său și va avea în vedere la calcularea compensării pentru Drepturile de Transport reduse data limita a fermității pentru ziua următoare, precizată în propunerea conformă articolului 69 din Regulamentul (UE) 2015/1222 al Comisiei aprobat de toate ANR.

*Articolul 38*

## Rambursare pentru reducri datorate forței majore înainte de Data Fermității pentru Ziua Următoare

1. În caz de forță majoră înainte de Data Fermității pentru Ziua Următoare, deținătorii de Drepturi de Transport reduse vor avea dreptul să primească o rambursare egală cu prețul Drepturilor de Transport stabilit în timpul alocării Drepturilor de Transport, care se va calcula pentru fiecare oră afectată și pentru fiecare Participant Înregistrat ca înmulțire între:
   1. Prețul marginal al licitației inițiale; și
   2. Volumul în MW pe oră corespunzător diferenței dintre Drepturile de Transport deținute de Participantul Înregistrat înainte și după reducere.

*Articolul 39*

## Rambursare sau compensare pentru reduceri din cauza forței majore și a situației de urgență după Data Fermității pentru Ziua Următoare

În eventualitate de Forță Majoră sau situații de urgență după Data Fermității pentru Ziua Următoare, deținătorii DDrepturilor de TTransport vor avea dreptul să primească o rambursare, conform articolului 72 din Regulamentul (UE)2015/12222 al Comisiei.

2 În ceea ce privește rambursare la cota de piață, în Italia prețul relevant al pieței pentru ziua următoare este

prețul zilnic aferent zonei interne italiene de ofertare de lângă piața vecină implicată

# CAPITOLUL7

**Facturare și plată**

*Articolul 40*

## Principii generale

1. Un Participant Înregistrat va plăti sumele datorate calculate conform cu articolul 41 pentru Drepturile de Transport ce i-au fost alocate. Această obligație va fi îndeplinită indiferent de vreo reducere a tuturor Drepturilor de Transport sau doar a unora dintre ele conform acestor Reguli de Alocare pentru Licitația Umbră.
2. Dupa efectuarea platii, Participantul Înregistrat are voie să utilizeze capacitatea inter-zonală conectată cu Drepturile de Transport alocate numai așa cum prevăd aceste Reguli de Alocare pentru Licitația Umbră. Orice drept de utilizare fizică a sistemului de Transport în cazul Drepturilor Fizice de TransportTransport poate fi supus unor acorduri separate între Participantul Înregistrat și OTS respectivi.
3. Toate informațiile financiare, prețurile și cantitățile datorate vor fi exprimate și plătite în Euro (€) cu excepția cazurilor când sunt necesare abateri conform legii aplicabile sau unor regulamente.
4. Plata se va deconta la data când suma respectivă este creditată în contul beneficiarului. Orice penalitate pentru întârzierea la plata se va considera achitata la data când plata a fost creditată din contul plătitorului.
5. Platforma de alocare va lua în considerare impozite și taxe lanivelul si in cazurile aplicabile la stabilirea obligațiilor de plată și la emiterea facturilor conform prezentelor Reguli de Alocare pentru Licitația Umbră, supuse articolului 42.
6. Participantul Înregistrat va transmite Platformei de Alocare informații relevante pentru a justifica dacă impozitele și taxele respective sunt sau nu aplicabile atunci când semnează Acordul de participare, precum și orice modificări în această privință.

*Articolul 41*

## Calcularea sumelor datorate

1. Participanții înregistrați vor plăti pentru fiecare dintre Drepturile de Transport care le-au fost alocate precum și pentru fiecare oră individuală o sumă egală cu:
   1. Prețul marginal (pe MW oră); înmulțit cu
   2. Suma Drepturilor de Transport, în MW, alocate în ore individuale ale perioadei produsului conform articolului 24.
2. Drepturile de Transport vor fi facturate în fiecare lună. Platforma de Alocare va calcula suma datorată de plătit retroactiv pentru luna anterioară. Suma datorată plus orice impozite aplicabile, taxe și alte speze va fi rotunjită până la două zecimale.

*Articolul 42*

## Majorarea impozitului

1. Fiecare Participant Înregistrat trebuie să efectueze toate plățile datorate conform Regulilor de Alocare pentru Licitația Umbră fără nicio deducere fiscală, doar dacă deducerea fiscală este cerută de lege.
2. În cazul în care legea prevede o deducere fiscală pentru Participantul Înregistrat, suma de plata datorata de la Participantul Înregistrat către Platforma de Alocare va fi mărită cu o sumă care (după efectuarea deducerii fiscale) aduce suma la egalitate cu plata ce ar fi fost datorată dacă nu s-ar fi făcut nicio deducere fiscală.
3. Alineatul 2 al acestui articol nu se aplică în privința impozitului evaluat de Platforma de Alocare la orice plată primită în legătură cu Regulile de Alocare pentru Licitația Umbră conform legilor din jurisdicția în care este Înregistrată Platforma de alocare sau, dacă este diferită, jurisdicția (sau jurisdicțiile) în care Platforma de alocare este tratată ca rezidentă din motive fiscale sau are sau este considerată din motive fiscale a avea adresă permanentă sau un sediu fix de afaceri unde este atribuibilă orice plată conform acestor Reguli de Alocare pentru Licitația Umbră. Alineatul 2 din acest articol nu de aplică la taxa pe valoare adăugată așa cum prevede Directiva TVA 2006/112/CE așa cum este modificată periodic și orice alt impozit de același gen.

*Articolul 43*

## Facturare și condiții de plată

1. Plata se va efectua la următoarea dată fixă a facturii.
2. Platforma de Alocare va emite facturi de plată în fiecare lună pentru toate Drepturile de Transport, nu mai târziu de a zecea (10) zi lucrătoare din fiecare lună.
3. Facturile vor fi emise pentru sumele datorate stabilite în articolul 41.
4. Platforma de Alocare va transmite factură numai prin e‐mail, către Participantul Înregistrat, la adresa de e‐mail a persoanei de contact pentru probleme financiare, transmisă conform articolului 8(h) sau o poate pune la dispoziția Participantului Înregistrat prin Instrumentul de Licitație. Data emiterii facturii va fi ziua în care se transmite emailul sau data când factura este pusă la dispoziție prin Instrumentul de Licitație, dacă acest lucru se efectuează în timpul programului de lucru sau în a doua zi lucrătoare dacă se face transmisia după programul de lucru.
5. În cazurile de reducere a Drepturilor de Transport, facturile vor avea în vedere plățile ce trebuie creditate Participantului Înregistrat. Plățile de efectuat către Participanții înregistrați:
   1. Vor fi decontate prin mecanismul auto-facturării ce va permite Platformei de Alocare să emită facturi în numele Participantului Înregistrat; și
   2. Vor fi notificate prin aceeași factură ca aceea folosită pentru plățile Participantului Înregistrat conform celor stabilite în alineatul 4 al acestui articol.
6. Plățile nete datorate vor fi calculate de către Platforma de Alocare, având în vedere suma stabilită în alineatele 2 și 5 din acest articol.
7. În cazul în care din decontarea plăților, stabilite în alineatele 3 și 5 din acest articolul, rezultă ca Participantul Înregistrat trebuie sa plateasca către Platforma de Alocare, Participantul Înregistrat va plati aceasta diferenta în decurs de cinci (5) zile lucrătoare după data emiterii facturii.
8. Plățile efectuate de Participantul Înregistrat conform celor prevăzute în alineatul 7 din acest articol vor fi încasate astfel:
   1. În baza procedurii standard Platforma de Alocare va încasa plata automat din contul dedicat de afaceri al Participantului Înregistrat în data scadentă respectivă a facturii; sau
   2. Ca alternativă, Participantul Înregistrat va asigura plata printr-o tranzacție neautomată în contul Platformei de Alocare precizat pe factură, indicând datele de referință din factură.
9. Procedura alternativă se poate folosi la cererea Participantului Înregistrat și cu acordul Platformei de Alocare. Participantul Înregistrat va notifica Platformei de Alocare, prin email, solicitarea de a folosi procedura alternativă cu cel puțin două (2) zile lucrătoare înainte de data emiterii facturii următoare conform alineatului 2 din acest articol. Odată agreată, procedura alternativă va fi considerată validă până în momentul când Participantul Înregistrat convine altfel cu Platforma de Alocare.
10. În cazul în care din decontarea plăților stabilite în alineatele 2 și 5 din acest articol rezultă că Platforma de Alocare trebuie să platească Participantului Înregistrat, Platforma de Alocare va plăti această diferență în termen de șapte (7) zile lucrătoare după data emiterii facturii în contul bancar declarat în decursul aderării Participantului Înregistrat conform articolului 8 alineatul 1(g). Participantul Înregistrat are dreptul să primească plata la data scadentă.
11. În caz de factură greșită care duce la o plată suplimentară a Platformei de Alocare sau a Participantului Înregistrat, Platforma de Alocare va corecta factura iar orice sumă datorată se va deconta imediat ce a fost notificată Participantului Înregistrat.
12. Comisioanele bancare ale băncii plătitorului sunt acoperite de plătitor. Comisioanele bancare ale băncii destinatare sunt acoperite de beneficiar. Comisioanele bancare ale vreunei bănci intermediare vor fi acoperite de Participantul Înregistrat.
13. Participantul Înregistrat nu va avea dreptul să compenseze vreo sumă sau să rețină datoriile ce decurg în legătură cu obligațiile ce rezultă dintr-o Licitație Umbră, in cazul unor pretenții față de Platforma de Alocare, decurgând sau nu dintr-o Licitație Umbră. Cu toate acestea dreptul de a compensa și de a reține nu sunt excluse în cazul în care pretenția Participantului Înregistrat față de Platforma de Alocare este stabilită printr-o sentință legal angajantă sau este necontestată.

*Articolul 44*

## Litigii pentru plată

1. Un Participant Înregistrat poate contesta suma unei facturi, inclusiv sumele de creditat către Participantul Înregistrat. În acest caz Participantul Înregistrat va notifica natura contestatiei și suma contestata către Platforma de Alocare, imediat ce este posibil, și în orice caz, în decurs de cincisprezece (15) zile lucrătoare după data emiterii facturii sau a notei de creditare, prin scrisoare Înregistrată și email. După această perioadă, facturile sunt considerate acceptate de către Participantul Înregistrat.
2. În cazul în care Participantul Înregistrat și Platforma de Alocare nu pot rezolva diferendul în decurs de zece (10) zile lucrătoare după notificare se aplică procedura de rezolvare a litigiului, conform articolului 48.
3. Litigiul nu exonerează Partea de obligația de a plăti sumele stabilite în articolul 43.
4. În cazul în care pe baza procedurii de rezolvare a litigiului, prevăzută în articolul 48, se convine sau se determină că o sumă plătită sau încasată de Participantul Înregistrat nu a fost calculata corect se va aplica următorul proces:
   1. Platforma de Alocare va returna Participantului Înregistrat orice sumă inclusiv dobândă de calculat conform articolului 41 în cazul în care suma plătită de Participantul Înregistrat stabilită conform articolului 43 a fost mai mare sau suma plătită de Platforma de Alocare a fost mai mică decât suma datorată. Platforma de Alocare va efectua plata în contul bancar indicat de Participantul Înregistrat pentru această rambursare conform articolului 8.
   2. Participantul Înregistrat va plăti Platformei de Alocare orice sumă inclusiv dobândă de calculat în conformitate cu articolul 41 în cazul în care suma plătită de Partea înregistrată stabilită în articolul 43 a fost mai mică decât suma datorată. Participantul Înregistrat va efectua plata conform cu procedura stabilită în articolul 43.
5. Dobânda plătită în caz de plată conform alineatului 4 din acest articol se va aplica din prima (1) zi după scadentă până în data când suma contestata a fost returnata și de asemenea se va aplica la toate impozitele și taxele percepute prin lege.

*Articolul 45*

## Plată întârziată și omisiunea la plată

1. În cazul în care Participantul Înregistrat nu a plătit integral o factură până la data scadentă, precizată pe factură, Platforma de Alocare va notifica Participantului Înregistrat că va înregistra o omisiune de plată dacă suma datorată inclusiv dobânda aplicabilă nu este primită în termen de trei (3) zile lucrătoare după transmiterea notificării. În cazul în care nu se face plata în intervalul precizat Platforma de Alocare va notifica Participantului Înregistrat că a înregistrat o intarziere la plată.
2. Platforma de Alocare poate suspenda sau denunța Acordul de participare în cazul omisiunii de plată, conform articolelor 49 și 50.
3. În caz întârziere la plata sau de returnare Părțile vor plăti dobândă la suma datorată din data scadenței până în ziua plății efective. Dobânda va fi suma cea mai mare dintre acestea:
   1. O rată forfetară de 100 €; sau
   2. În conformitate cu articolul 5 din Directiva 2011/7/UE, opt (8) procente per annum peste rata dobânzii de referință publicată oficial de autoritățile naționale ale țării în care Platforma de Alocare este amplasată și rotunjită crescător spre următoarea jumătate de procent.

# CAPITOLUL 8

**Diverse**

*Articolul 46*

## Durata și modificarea Regulilor de Alocare pentru Licitația Umbră

1. Regulile de Alocare pentru Licitația Umbră au durată nedefinită și se supun modificărilor conform articolului 9, alineatul 13 din Regulamentul (UE) 2015/1222 sau regimului național de reglementare aplicabil. Platforma de Alocare va publica Reguli de Alocare pentru Licitația Umbră modificate și va transmite un aviz de modificare participanților înregistrați.
2. Modificarea se va aplica la data și ora precizate în avizul de modificare însă nu mai devreme de treizeci (30) de zile calendaristice după transmiterea avizului de modificare de la Platforma de Alocare către participanții înregistrați.
3. Dacă Platforma de Alocare nu precizează altceva în mod expres Reguli de Alocare pentru Licitația Umbră modificate vor guverna toate drepturile și obligațiile asociate acestor Reguli de Alocare pentru Licitația Umbră inclusiv cele dobândite înainte de data modificării dar având dată de livrare după intrarea în vigoare a modificării.
4. Orice modificare a acestor Reguli de Alocare pentru Licitația Umbră se va aplica automat Acordului de participare în vigoare între Platforma de Alocare și Participantul Înregistrat, fără ca Participantul Înregistrat să trebuiască să semneze un Acord nou de participare și fără a prejudicia dreptul Participantului Înregistrat de a solicita denunțarea Acordului său de participare conform articolului 50. Participând la Licitația Umbră după ce Participantul Înregistrat a fost informat despre modificări și/sau adaptările acestor Reguli de Alocare pentru Licitația Umbră și după ce astfel de modificări și/sau adaptări ale Regulilor de Alocare pentru Licitația Umbră au intrat în vigoare se consideră că Participantul Înregistrat a acceptat versiunea modificată, adică validă și efectivă a Regulilor de Alocare pentru Licitația Umbră.
5. În plus Regulile de Alocare pentru Licitația Umbră vor fi revizuite periodic de către Platforma de Alocare și de OTS relevanți, cel puțin o dată la doi ani, implicând pe participanții înregistrați. Această revizie la doi ani nu prejudiciază competența Autorităților Naționale de Reglementare să solicite oricând modificarea Regulilor de Alocare pentru Licitația Umbră în conformitate cu legislația existentă.
6. Aceste Reguli de Alocare pentru Licitația Umbră se supun legislației ce prevaleaza în momentul în care intră în vigoare. În eventualitatea în care survine o schimbare în legislație sau o acțiune a unor autorități competente la nivel național sau al Uniunii Europene care au efect asupra acestor Reguli de Alocare pentru Licitația Umbră atunci, în pofida oricăror prevederi din aceste reguli de alocare, Regulile de Alocare vor fi modificate în consecință, conform articolului 9, alineatul 13 din Regulamentul (UE) 2015/1222 sau regimului național de reglementare aplicabil.

*Articolul 47*

## Răspundere

1. Platforma de Alocare și participanții înregistrați sunt singurii responsabili pentru îndeplinirea obligațiilor la care se angajează sau la care sunt supuși și care decurg din sau sunt în legătură cu Regulile de Alocare pentru Licitația Umbră și cu Acordul de participare.
2. Sub rezerva altor prevederi din aceste Reguli de Alocare pentru Licitația Umbră Platforma de Alocare va fi răspunzătoare doar pentru daunele cauzate prin:
   1. Fraudă, neglijență sau conduită intenționat greșită.
   2. Deces sau rănire de persoană decurgând din neglijența sa sau cea a angajaților, agenților sau subcontractanților săi.
3. Un Participant Înregistrat va despăgubi și va feri Platforma de Alocare și oficialii acesteia, angajații și agenții săi de orice pierdere sau răspundere (inclusiv costuri juridice) aferente unei daune pe care a cauzat-o, pe care vreunul dintre aceștia o poate suferi sau suporta din cauza pretenției unei terțe părți în contul vreunei pierderi (directă sau indirectă) suferită de reclamant sau vreunul dintre oficialii, agenții, subcontractanții pretendentului în legătură cu aceste Reguli de Alocare pentru Licitația Umbră.
4. Platforma de Alocare și fiecare Participant Înregistrat recunoaște și admite că deține beneficiul din alineatul 3 din acest articol pentru sine și ca mandatar și agent pentru oficialii, angajații și agenții săi.
5. Participantul Înregistrat va fi singur responsabil pentru participarea sa la Licitații Umbră inclusiv fără limitare în următoarele cazuri:
   1. Primirea în timp util a ofertelor de la Participantul Înregistrat;
   2. Avarie tehnică a sistemului informatic din partea Participantului Înregistrat care nu permite comunicare prin canalele prevăzute conform acestor Reguli de Alocare pentru Licitația Umbră.
6. În cazul compensării s reducerii din cauza forței majore sau stării de urgență conform cu articolul 38 și articolul 39, participanții înregistrați nu vor avea dreptul la altă compensație decât compensația descrisă în aceste Reguli de Alocare pentru Licitația Umbră.
7. Participantul Înregistrat va fi răspunzător în privința unor sancțiuni, penalizări sau amenzi ce pot fi impuse de autoritățile financiare Platformei de Alocare pentru tratament fiscal incorect din cauza unor informații greșite sau incomplete furnizate de Participantul Înregistrat.
8. Acest articol ramane valabil in cazul denunțării Acordului de participare al Participantului Înregistrat.

*Articolul 48*

## Rezolvarea litigiilor

1. Fără a prejudicia alineatele 6 și 8 din acest articol, atunci când există un litigiu, Platforma de Alocare și Participantul Înregistrat vor încerca mai întâi o rezolvare amiabilă prin consultări reciproce, conform alineatului 2. În acest scop Partea reclamanta va transmite notificare celeilalte părți indicând:
   1. Existența Acordului de participare între Părți;
   2. Motivul litigiului; și
   3. O propunere de întâlnire viitoare, fizică sau nu, în vederea rezolvării amicale a litigiului.
2. Părțile se vor întâlni în decurs de douăzeci (20) de zile lucrătoare după ce chestiunea le-a fost adusă la cunoștință și vor încerca să rezolvelitigiul. În cazul în care nu se ajunge la un acord sau nu se primește niciun răspuns într-o perioadă de treizeci (30) de zile lucrătoare din data notificării anterioare, oricare dintre Părți poate trimite chestiunea la conducerea superioară a Părților pentru a rezolva litigiul conform alineatului 3.
3. Reprezentantul Platformei de Alocare și cel al Participantului Înregistrat, având autoritate să rezolve litigiul, se vor întâlni în decurs de douăzeci (20) de zile lucrătoare de la solicitarea de întâlnire și vor încerca să rezolve diferendul. În cazul în care representanții nu pot rezolva litigiul în termen de douăzeci (20) de zile lucrătoare după întâlnire sau într-un interval mai lung agreat, atunci litigiul va fi solutionat prin arbitraj, conform alineatului 4.
4. Atunci când un litigiu este înaintat la arbitraj în cadrul alineatului 3, fie Platforma de Alocare fie Participantul Înregistrat pot instiinta cealalta parte, precizând natura diferendului și înaintând litigiul spre arbitraj. Arbitrajul se va desfășura conform cu Regulile de Arbitraj ale Camerei de Comerț (ICC). Arbitrajul se va îndeplini cu un (1) arbitru ce va fi numit prin acordul Părților, doar dacă una dintre Părți nu solicită numirea a trei (3) arbitri. În caz de un (1) arbitru Părțile vor conveni numirea arbitrului în termen de două (2) luni după transmiterea instiintarii de către Partea care a înaintat diferendul spre arbitraj. Dacă nu se poate ajunge la un acord, arbitrul va fi numit de către ICC. În caz ca se solicita de trei (3) arbitri, reclamantul va numi un (1) arbitru, pârâtul va numi încă un (1) arbitru. Arbitrii numiți de fiecare Parte vor numi apoi președintele tribunalului arbitral în decurs de trei (3) zile lucrătoare după confirmarea numirii celui de al doile arbitru de către pârât. În cazul în care arbitrii numiți de către fiecare parte nu pot conveni asupra numirii președintelor, acesta va fi numit de Curtea ICC. Arbitrajul va avea loc în amplasamentul Platformei de Alocare dacă nu este altceva precizat în Acordul de participare și conform dreptului aplicabil acestor Reguli de Alocare pentru Licitația Umbră, iar limba procedurilor de arbitraj va fi engleza. Prevederile arbitratrului de urgență conform Regulilor de Arbitraj ale Camerei de Comerț nu se vor aplica, ci se vor aplica măsurile intermediare sau reparația judecătorească din cadrul dreptului aplicabil.
5. Deciziile arbitrajului vor fi definitive și angajante pentru Platforma de Alocare și Participantul Înregistrat respectiv, din data când sunt emise. Platforma de Alocare și Participantul Înregistrat vor respecta orice decizie a unui arbitru privind un litigiu fără întârziere și fiecare renunță la orice formă de apel sau recurs în instanță sau prin altă autoritate judiciară în măsura în care o astfel de renunțare poate fi făcută valid.
6. În pofida alineatelor 3 și 4 din acest articol Părțile pot conveni împreună să aplice proceduri în instanță în locul arbitrajului spre a rezolva un litigiu survenit în legătură cu aceste Reguli de Alocare pentru Licitația Umbră.
7. În cazurile de întârziere la plată și în ciuda articolului 45 și alineatelor 1 la 4 din acest articol una dintre Părți poate institui proceduri juridice împotriva celeilalte Părți, pentru o sumă datorată în legătură cu aceste Reguli de Alocare pentru Licitația Umbră și neplătită mai mult de douăzeci (20) de zile lucrătoare după data scadenței.
8. Părțile sunt de acord că pentru procedurile menționate în alineatul 6 sau alineatul 7 se pot adresa oricarei instanțe competente să audieze astfel deplangeri. Participantul Înregistrat renunță irevocabil la orice obiecție pe care o poate avea acum sau ulterior privind locul acestor proceduri în orice instanță competentă și la orice pretenție că astfel de proceduri au fost instituite într-un forum neconvenabil.
9. În ciuda oricărei referiri la rezolvare amiabilă, rezolvare prin expert sau arbitraj conform acestui articol Platforma de Alocare și Participantul Înregistrat vor continua să îndeplinească obligațiile lor respective din aceste Reguli de Alocare pentru Licitația Umbră și din Acordul de participare al Participantului Înregistrat.
10. Acest articol ramane valabil după denunțarea Acordului de participare al Participantului Înregistrat.

*Articolul 49*

## Suspendarea Acordului de participare

1. Platforma de Alocare, prin înștiințare trimisă Participantului Înregistrat, poate să suspende temporar drepturile Participantului Înregistrat în legătură cu aceste Reguli de Alocare pentru Licitația Umbră cu efect imediat în cazul în care Participantul Înregistrat comite o încălcare majoră a unei obligații aferentă acestor Reguli de Alocare ce poate avea un impact semnificativ asupra Platformei de Alocare astfel:
   1. În cazul în care un Participant Înregistrat nu plătește o sumă scadentă datorată Platformei de Alocare conform articolului 45;
   2. O încălcare ce poate avea un impact financiar semnificativ pentru Platforma de Alocare;
   3. Platforma de Alocare are motive rezonabile conform cărora Participantul Înregistrat nu mai

îndeplinește una sau mai multe dintre condițiile de participare la licitații umbră conform acestor Reguli de Alocare pentru Licitația Umbră dacă nu cumva se aplică denunțarea conform articolului 50.

1. Într-un caz de încălcare minoră a acestor Reguli de Alocare pentru Licitația Umbră cum ar fi, dar fără a se limita la aceasta, omisiunea Participantului Înregistrat de a notifica o schimbare în informațiile transmise conform articolului 8, Platforma de Alocare transmite aviz Participantului Înregistrat informându-l că drepturile sale în legătură cu aceste Reguli de Alocare pentru Licitația Umbră ar putea fi suspendate dacă Participantul Înregistrat nu remediază evenimentul cauzator de suspendare în perioada de timp precizată în aviz. Suspendarea intră în vigoare atunci când perioada precizată pentru remediere a trecut fără efectuarea remedierii. După intrarea în vigoare a suspendării conform alineatelor 1 și 2 din acest articol Participantul Înregistrat suspendat nu mai poate participa la Licitația Umbră și, în cazul în care Participantul Înregistrat suspendat nu efectuează plata integrală a Dreptului de Transport, Participantul Înregistrat suspendat nu va mai avea dreptul să folosească Drepturile de Transport conform CAPITOLULUI 4.
2. Platforma de Alocare poate retrage oricând un aviz conform alineatelor 1 sau 2 din acest articol. Transmițând un aviz conform alineatelor 1 sau 2 din acest articol Platforma de Alocare poate transmite oricând un alt aviz în legătură cu același eveniment de suspendare sau cu un altul.
3. Odată ce Participantul Înregistrat a îndeplinit sau remediat evenimentul care a determinat suspendarea, după cum a fost informat prin avizul trimis de Platforma de Alocare, Platforma de Alocare va restabiliimediat ce este posibil drepturile Participantului Înregistrat de a folosi Drepturile sale de Transport, alocate, precum și abilitarea sa de a participa la Licitații Umbră, prin aviz scris către Participantul Înregistrat. Cu începere din data efectivă a restabilirii, Drepturile de Transport alocate înainte de suspendare și cele care au rămas nefolosite pot fi nominalizte iar Participantul Înregistrat poate participa la Licitațiile Umbră.
4. În cazul în care Platforma de Alocare transmite aviz unui Participant Înregistrat, conform alineatului 1 sau 2 din acest articol, acel aviz de suspendare nu exonerează pe Participantul Înregistrat de obligațiile sale de plată din CAPITOLUL 7, inclusiv obligațiile de plată aferente Drepturilor de Transport pentru care Participantul Înregistrat pierde dreptul de uz conform alineatulului 2.

*Articolul 50*

## Denunțarea Acordului de participare

1. Un Participant Înregistrat poate solicita oricând Platformei de Alocare să pună capăt Acordului de participare în care este parte Participantul Înregistrat. Denunțarea devine efectivă după treizeci (30) de zile lucrătoare de la primirea solicitării de denunțare de către Platforma de Alocare iar toate obligațiile restante de plată au fost satisfăcute.
2. Un Participant Înregistrat poate denunța Acordul de participare la care este Parte din motive justificate, atunci când Platforma de Alocare a comis o încălcare majoră a unei obligații în legătură cu aceste Reguli de Alocare pentru Licitația Umbră sau cu Acordul de participare în următoarele situații:
   1. Atunci când Platforma de Alocare nuplateste, în mod repetat orice sumă datorată, în mod corespunzător către Participantul Înregistrat, cu impact financiar semnificativ;
   2. Atunci când are loc o încălcare semnificativă a obligațiilor de confidențialitate conform articolului 53.

Participant Înregistrat va trimite o înștiințare Platformei de Alocare, precizând motivul denunțării și acordand Platformei de Alocare douăzeci (20) de zile lucrătoare spre a remediadeficienta. Dacă Platforma de Alocare nu remediază deficientaîn intervalul menționat, denunțarea va deveni imediat efectivă la expirarea termenului. Un deținător de Drepturi de Transport al cărui Acord de participare este denunțat conform acestui alineat nu are nicio obligație să achite platile restante ce decurg din Drepturile de Transport și are dreptul să primească o rambursare, în măsura în care o plata cuprinde o sumă privitoare la utilizarea, după data denunțării, ce va fi calculată pro‐rata, din data când denunțarea a devenit efectivă.

1. În cazul în care survine unul dintre evenimentele cu denunțare, din alineatul 4, în legătură cu Participantul Înregistrat, Platforma de Alocare poate transmite aviz Participantului Înregistrat prin care denunță Acordul de participare, inclusiv drepturile Participantului Înregistrat în legătură cu aceste Reguli de Alocare pentru Licitația Umbră. Denunțarea conform acestui alineat intră în vigoare în momentul comunicariisau la o dată ulterioară, precizată în acesta. Participantului Înregistrat nu i se permite încheierea unui Acord de participare cu Platforma de Alocare într-o etapă ulterioară dacă motivele denunțării încă persistă sau nu există suficiente garanții că o încălcare nu se va mai întâmpla din nou.
2. Evenimentele cu denunțare menționate în alineatul 3 vor fi următoarele:
   1. În cazul în care drepturile Participantului Înregistrat sunt suspendate mai mult de treizeci (30) de zile lucrătoare;
   2. În cazul în care un Participant Înregistrat nu se califică pentru participare la licitația umbră conform celor prevăzute în articolul 13;
   3. În cazul în care un Participant Înregistrat încalcă repetat aceste Reguli de Alocare pentru Licitația Umbră sau Acordul de participare, indiferent dacă încălcarea poate fi remediată sau nu;
   4. În cazul în care o autoritate competentă (i) stabilește că Participantul Înregistrat a comis o utilizare greșită sau o faptă frauduloasă și (ii) solicită Platformei de Alocare să denunțe Acordul de participare la care este parte Participantul Înregistrat sau (iii) convine că Platforma de Alocare are motive rezonabile să considere că Participantul Înregistrat a comis o utilizare greșită sau o faptă frauduloasă prin participarea la Licitațiile Umbră; sau
   5. În cazul în care Participantul Înregistrat a întreprins o acțiune ce poate conduce la deteriorarea sau la reducerea eficacității Instrumentului de Licitație (fiind înțeles că o astfel de acțiune este prevăzută a se întâmpla în caz de comportament ce poate fi asimilat unui atac la sistemul informatic cum ar fi, dar fara a se limita la refuzarea serviciului, spam, virus, fortare brutala, atac al virusului Trojan).
3. După intrarea în vigoare a denunțării conform alineatelor 1 la 3 din acest articol și începând de atunci Participantul Înregistrat nu mai are voie să participe la Licitații Umbră. CAPITOLUL 4 nu se va aplica Drepturilor de Transport dobândite. Pentru a evita orice dubiu Drepturile de Transport a căror utilizare este interzisă Participantului Înregistrat ca urmare a denunțării pot fi oferite de Platforma de Alocare la licitațiile ulterioare.
4. Denunțarea unui Acord de participare nu afectează drepturile și obligațiile din sau în legătură cu Acordul de participare și cu aceste Reguli de Alocare pentru Licitația Umbră, care au survenit înainte de denunțare, dacă nu este precizat altfel în acest articol. În consecință oricare Participant Înregistrat al cărui Acord de participare este denunțat rămâne răspunzător, sub rezerva și conform cu aceste Reguli de Alocare pentru Licitația Umbră, în privința tuturor drepturilor și datoriilor. Acest alineat se va aplica fără a prejudicia celelalte solutii disponibile Platformei de Alocare în cadrul acestor Reguli de Alocare pentru Licitația Umbră.

*Articolul 51*

## Forță majoră

1. Platforma de Alocare sau un Participant Înregistrat care invocă forța majoră va transmite imediat celeilalte părți o notificare ce descrie natura forței majore și durata probabilă a acesteia și va continua să furnizeze rapoarte despre aceasta la intervale rezonabile pe durata forței majore. Partea care invocă forța majoră va depune toate eforturile posibile să limiteze consecințele forței majore.
2. Obligațiile, datoriile și drepturile afectate ale părții supuse forței majore se vor suspenda de la începutul forței majore, cu excepția prevederilor de confidențialitate conform articolului 53.
3. Suspendarea conform alineatului 2 se supune următoarelor:
   1. Suspendarea nu va avea un obiect mare intins și nici durată mai îndelungată decât este cerut de forța majoră;
   2. Suspendarea se aplică doar atât timp cât Partea care invocă forța majoră depune eforturi rezonabile să își remedieze incapacitatea de a acționa.
4. Consecințele evenimentului de forță majoră care nu se supun discuției sau litigiului între Platforma de Alocare și Participantul Înregistrat sunt:
   1. Partea care invocă forța majoră nu poate fi facuta responsabilă să plătească o compensație pentru o daună suferită din cauza neîndeplinirii sau a îndeplinirii parțiale a turoror sau doar a unora dintre obligații în timpul forței majore și atunci când acea neîndeplinire sau îndeplinire parțială este direct din cauza forței majore;
   2. Drepturile de Transport dobândite și integral achitate care intră sub impactul forței majre sunt rambursate pe durata forței majore conform oricărei legislații aplicabile și acestor Reguli de Alocare pentru Licitația Umbră; și
   3. Atunci când deținătorul Drepturilor de Transport este partea ce invocă evenimentul de forță majoră Platforma de Alocare ar putea, pentru propriul beneficiu, să realoce Drepturile de Transport ale deținătorului la licitații ulterioare pe durata evenimentului de forță majoră.
5. În cazul în care forța majoră continuă pe o perioadă mai mare de șase (6) luni Platforma de alocare sau oricare Participant Înregistrat ar putea, prin aviz către cealaltă parte, transmis în orice moment al forței majore care continua după acea perioadă, să denunțe unilateral Acordul de participare. Denunțarea devine efectivă în zece (10) zile lucrătoare după transmiterea avizului sau la o dată ulterioară precizată în aviz. Deținătorul Drepturilor de Transport al cărui Acord de participare este denunțat conform acestui alineat nu are nicio obligație să plătească suma datorată pentru Drepturile de Transport și are dreptul să primească rambursare în măsura în care o plată cuprinde o sumă privitoare la utilizare după data denunțării, ce va fi calculată pro‐rata din data când denunțarea a devenit efectivă.

*Articolul 52*

## Înștiințări

1. O notificare sau altă comunicare de transmis în cadrul sau în legătură cu aceste Reguli de Alocare pentru Licitația Umbră va fi în limba engleză.
2. Dacă nu este prevăzut altfel în mod expres în aceste Reguli de Alocare pentru Licitația Umbră, toate notificarile și celelalte comunicări vor fi în formă scrisă și se vor transmite prin mijloace electronice, precizate de Platforma de Alocare, pe site-ul său și adresate în atenția reprezentantului celeilalate părți, conform celor prevăzute în Acordul de participare sau conform notificării periodice de la Participantul Înregistrat conform articolului 8.
3. Toate notificarile și celelalte comunicări se vor transmite prin scrisoare transmisa destinatarului cu confirmare de primire sau prin scrisoare Înregistrată sau prin curier în următoarele cazuri:
   1. Încheierea Acordului de participare conform articolului 6; și
   2. Suspendare și denunțare conform articolului 49 și articolului 50.
4. Toate avizele și celelalte comunicări vor fi considerate a fi fost primite:
   1. În cazul livrării personale, când se livrează cu confirmare; sau
   2. În cazul livrării Înregistrate prin poștă, în ziua următoare după data Înregistrată a livrării; sau
   3. În cazul transmiterii unui email, atunci când se transmite celeilalte părți, dar numai dacă confirmarea de primire și este ceruta si obținută de către partea care a transmis e‐mailul.
5. În caz de aviz sau altă comunicare primit(ă) în afara programului de lucru normal al unei zile lucrătoare se va considera a fi primit(ă) la începerea activității din următoarea zi lucrătoare.

*Articolul 53*

## Confidențialitate

1. Acordul de participare și orice alte informații schimbate pentru pregătirea acestuia și solicitarea transmisa de către Participantul la piață vor fi considerate confidențiale.
2. Sub rezerva alineatului 3 din acest articol, Platforma de Alocare și fiecare Participant Înregistrat care este primitor de informații confidențiale în legătură cu aceste Reguli de Alocare pentru Licitația Umbră vor păstra confidențialitatea acelor informații și nu le vor face publice, direct sau indirect, nu vor raporta, publica, dezvălui, transfera sau utiliza nicio informație confidențială decât pentru scopul în care a fostcomunicata.
3. În pofida alineatului 2 din acest articol, Platforma de Alocare sau un Participant Înregistrat ar putea dezvălui informații confidențiale ale părții respective către un terț, cu consimțământul prealabil al celeilalte părți, exprimat în scris, și cu condiția ca partea careia i se transmit informatiile să fi dat asigurări că terța parte respectivă este supusă acelorași obligații de confidențialitate precum cele stabilite în aceste Reguli de Alocare direct aplicabile celeilalte Părți.
4. În pofida alineatului 2 din acest articol, Platforma de Alocare sau un Participant Înregistrat ar putea dezvălui informațiile confidențiale ale Părții care le-a dezvăluit:
   1. În măsura permisă în mod expres sau avută în vedere de Regulile de Alocare pentru Licitația Umbră;
   2. Unei persoane care este unul dintre directorii, oficialii, angajații, agenții, consilierii sau asiguratorii primitorului și care trebuie să cunoască informațiile confidențiale în legătură cu aceste Reguli de Alocare pentru Licitația Umbră; în măsura în care este necesar pentru a se conforma legislației naționale sau UE aplicabile sau altor norme interne administrative relevante precum codurile de rețea;
   3. În măsura în care este necesar, pentru a se conforma legislației naționale sau europene aplicabile precum REGULAMENTUL (UE) 1227/2011 și REGULAMENTUL (UE) 543/2013 sau oricare alt document intern administrativ relevant precum codurile de rețea;
   4. În măsura în care sunt solicitatecătre o instanță, un arbitru sau un tribunal administrativ sau un expert pe parcursul unor proceduri juridice la care primitorul este Parte;
   5. Daca sunt solicitate de OTS-urile relevante, pentru buna îndeplinire a obligațiilor lor în conformitate cu legile aplicabile și aceste Reguli de Alocare pentru Licitația Umbră de către ei înșiși sau prin agenții sau consilierii lor; sau
   6. În măsura în care sunt solicitate pentru a obține aprobări și permise de la o autoritate competentă.
5. Mai mult, obligațiile ce decurg din acest articol nu se aplică:
   1. În cazul în care partea care primește informațiile poate dovedi că în momentul dezvălurii aceste informații erau deja disponibile public;
   2. În cazul în care partea primitoare poate dovedi ca, in momentul dezvălurii, informațiile respective au fost primite legal de la o terță parte sau au fost puse la dispoziția publicului;
   3. Informațiilor confidențiale, comunicate conform prevederilor legale și de reglementare în formă Înregistrată, din care nu se poate deduce nicio informație specifică unui Participant la piață;
   4. Informațiilor a căror publicare este prevăzută explicit în aceste Reguli de Alocare pentru Licitația Umbră.
6. Obligațiile de confidențialitate din acest articol vor rămâne în vigoare pe o perioadă de cinci (5) ani după încheierea Acordului de participare al Participantului Înregistrat.
7. Semnarea unui Acord de participare și schimbul de informații confidențiale nu conferă drepturi de brevet, cunoștințe sau altă formă de proprietate intelectuală privind informațiile sau instrumentele puse la dispoziție sau transmise de o Parte celeilalte prin termenii din Regulile de Alocare pentru Licitația Umbră.

*Articolul 54*

## Cesionare și subcontractare

1. Platforma de Alocare poate cesiona, nova sau transfera altfel drepturile și obligațiile sale dintr-un Acord de participare sau aceste reguli de alocare unei alte Platforme de Alocare. Platforma de Alocare va notifica schimbarea participanților înregistrați prin email cu confirmare de primire imediat ce este posibil și în orice caz cu zece (10) zile lucrătoare înainte de data intrării în vigoare a schimbării.
2. Un Participant Înregistrat nu poate cesiona, nova sau transfera în alt mod drepturile și obligațiile sale din Acordul său de participare sau aceste Reguli de Alocare pentru Licitația Umbră fără consimțământul prelabil al Platformei de Alocare.
3. Nimic din acest articol nu va împiedica o Platformă de Alocare sau Participantul Înregistrat să încheie un acord de subcontractare legat de Regulile de Alocare pentru Licitația Umbră. Încheierea acordului de subcontractare de către un Participant Înregistrat nu îl exonerează de vreo obligație sau răspundere din Acordul său de participare sau din Regulile de Alocare pentru Licitația Umbră. Încheierea acordului de subcontractare de către Platforma de Alocare nu o exonerează de o obligație sau răspundere din Regulile de Alocare.

*Articolul 55*

## Dreptul aplicabil

Aceste Reguli de Alocare pentru Licitația Umbră vor fi guvernate și interpretate, în toate privințele, conform legii locației sediului Platformei de Alocare, dacă Acordul de participare nu precizează altceva.

*Articolul 56*

## Limba

Limba aplicabilă acestor Reguli de Alocare pentru Licitația Umbră va fi engleza. Pentru a îndepărta orice dubiu atunci când OTS vor traduce aceste Reguli de Alocare pentru Licitația Umbră în limba lor națională, în eventualitatea în care apar neconcordanțe între versiunea în limba engleză publicată de Platforma de Alocare și altă versiune într-o altă limbă va prevala versiunea publicată de Platforma de Alocare.

*Articolul 57*

## Proprietate intelectuală

Nici una dintre Părți nu va dobândi vreun drept, titlu sau licență privind drepturi de proprietate intelectuală de la cealaltă Parte, în legătură cu aceste Reguli de Alocare pentru Licitația Umbră.

*Articolul 58*

## Relația dintre părți

1. Relația dintre Platforma de Alocare și Participantul Înregistrat este aceea dintre furnizorul de servicii și utilizatorul de servicii. Cu excepția celor prevăzute în mod expres în aceste Reguli de Alocare, nimic din ceea ce conțin sau implică aceste Reguli de Alocare pentru Licitația Umbră nu constituie nici nu este considerat a constitui Platforma de Alocare sau Participantul Înregistrat, partenerul, agentul sau reprezentantul legal al altei parti, pentru niciun fel de scop, inclusiv pentru a crea sau a fi considerat a crea un parteneriat, o agenție, sau un trust între Părți.
2. Participantul Înregistrat recunoaște că Platforma de Alocare sau altă persoană care acționează în numele sau este asociată Platformei de Alocare nu face nicio reprezentare, nicio recomandare și nu dă nicio garanție de vreun fel privind aceste Reguli de Alocare pentru Licitația Umbră, Acordurile de participare sau informațiile dezvăluite nici in alt fel, în legătură cu aceste Reguli de Alocare pentru Licitația Umbră, Acordurile de participare și informațiile dezvăluite sau alte tranzacții sau aranjamente avute în vedere de aceste Reguli de Alocare pentru Licitația Umbră, Acordurile de participare și informațiile dezvăluite, în afară de cele prevăzute specific în aceste Reguli de Alocare pentru Licitația Umbră sau în Acordul de participare.

*Articolul 59*

## Lipsa de drepturi a terților

Platforma de Alocare și fiecare Participant Înregistrat recunosc și sunt de acord că o persoană care nu face parte din Acordul lor de participare, inclusiv un alt Participant la piață, nu are dreptul de a aplica aceste Reguli de Alocare pentru Licitația Umbră sau Acordul de participare ca între Platforma de Alocare și acel Participant Înregistrat.

*Articolul 60*

## Renunțare

1. Nicio omisiune de a exercita sau întârzierea în exercitarea unui drept, a unei competențe sau a unui remediu prevăzut de lege sau în aceste Reguli de Alocare pentru Licitația Umbră nu va submina nici nu va constitui o renunțare la acel alt drept, competență sau remediu. O exercitare singulară sau parțială a unui astfel de drept, competență sau remediu nu exclude nici nu împiedică o altă exercitare a acestora sau exercitarea vreunui alt drept, competențe sau remediu prevăzut de lege sau de aceste Reguli de Alocare pentru Licitația Umbră.
2. O renunțare la un drept, competență sau remediu din aceste Reguli de Alocare pentru Licitația Umbră trebuie să se facă în scris și se poate face sub rezerva condițiilor considerate adecvate de către donator. Dacă nu este prevăzut altfel în mod expres, o renunțare devine efectivă doar în situația și în scopul pentru care a fost oferită.

*Articolul 61*

## Conţinutul acordului

Aceste Reguli de Alocare pentru Licitația Umbră și Acordul de participare conțin sau se referă expres la întregul acord dintre Platforma de Alocare și fiecare Participant Înregistrat privind subiectul acesta și exclud expres orice garanție sau condiție impusă prin lege sau prin uzanțe și înlocuiește toate acordurile anterioare exclusive

dintre Platforma de Alocare și fiecare Participant Înregistrat privind acestea. Platforma de Alocare și fiecare Participant Înregistrat recunoaște și confirmă că niciunul nu are acces la aceste Reguli de Alocare pentru Licitația Umbră sau la Acordul de participare în baza vreunei reprezentări, garanții sau altă condiţie (altele decât cele frauduloase) nereflectate integral în termenii Regulilor de Alocare pentru Licitația Umbră sau în Acordul de participare.

## *Articolul 62*

## Măsuri exclusive

Drepturile și masurile prevăzute în aceste Reguli de Alocare pentru Licitația Umbră și în Acordul de participare pentru Platforma de Alocare și fiecare Participant Înregistrat sunt exclusive nu cumulative și, în măsura permisă de lege, vor exclude și vor înlocui toate drepturile sau masurile substantive (nu procedurale) exprimate sau implicate și prevăzute de lege sau de un statut în privința subiectului acestor Reguli de Alocare și a Acordului de participare. În consecință, Platforma de Alocare și fiecare Participant Înregistrat prin prezenta renunță în deplină măsură posibilă la toate drepturile și masurile de acest fel, prevăzute de lege sau statut și exonerează reciproc partile oficialii, angajații și agenții partilor, în aceeași măsură, de toate îndatoririle, datoriile, responsabilitățile sau obligațiile prevăzute de lege sau statut în privința subiectului din aceste Reguli de Alocare pentru Licitația Umbră și din Acordul de participare și se angajează să nu aplice vreuna din acestea masuri decât în măsura prevăzută expres aici.

*Articolul 63*

## Dispoziţii finale

În cazul în care o prevedere din aceste Reguli de Alocare pentru Licitația Umbră sau din Acordul de participare este declarată invalidă, inaplicabilă sau ilegală de instanțe din orice jurisdicție căreia i se supune sau conform unui arbitraj sau ordonanțe de la o autoritate competentă, acea invaliditate, inaplicabilitate sau ilegalitate nu va prejudicia nici afecta restul prevederilor din aceste Reguli de Alocare pentru Licitația Umbră și din Acordul de participare, care vor continua să beneficieze de forță și efect depline în pofida acelei invalidități, inaplica-bilități sau ilegalități. Orice parte (părți) sau prevedere(-i) invalidă(-e), ilegală(-e), nulă(-e) și/sau inaplicabilă (-e) va / vor fi înlocuită(-e) printr-o parte (părți) sau prevedere(-i) validă(-e), legală(-e) și/sau executabilă(-e) pentru a obține efectul economic și juridic dorit.